text:
नवका- पुरनका लेख सर्च करु...
कुंद नहि होबाक चाही रचनाधर्मिता केर धार- रविन्द्र नाथ ठाकुर
ई उद्गार छलन्हि मैथिली साहित्य के लिविंग लीजेंड
रविन्द्र नाथ ठाकुर जीक.
ठाकुर जी दिल्ली के कंस्टीट्यूशन क्लब मे मैथिली साहित्य महासभा केर संगोष्ठी के संबोधित करय छलखिन्ह. रविदिन 21 फरवरी के अंतरराष्ट्रीय मातृभाषा दिवस पर मैथिली साहित्य महासभा के ओर से आयोजित संगोष्ठी के अध्यक्षता करैत ठाकुर जीक साफ कहनाय छलन्हि जे रचनाधर्मिता केर धार कुंद नहि होबाक चाही. रचना होएत रहत तं मैथिली के विकास होएत रहत. ई रुकबाक नहि चाही.
जखन कि एहिठाम प्रख्यात नाटककार महेंद्र मलंगिया जी मैथिलीक प्रचार-प्रसार पर जोर देलखिन्ह. हुनकर कहनाय छलन्हि जे मैथिली के आगां बढैबाक अछि तं एकरा सर्वजन केर भाषा बनाउ. अखन लगैत अछि जे ई सिर्फ खास लोकक भाषा अछि.
मैथिली भोजपुरी अकादेमी दिल्ली के उपाध्यक्ष कुमार संजॉय सिंहजी मैथिली के विकास लेल संसाधनक अभाव के जिक्र करलखिन्ह. एहि के संग ओ दिल्ली सरकार सं मैथिली भोजपुरी अकादेमी के बजट दोसर अकादेमी जकां बढ़ाबय के आग्रह करलखिन्ह.
संगोष्ठी मे देवशंकर नवीन एहि बात पर चिंता जतौलखिन्ह जे गूगल पर आदि कवि विद्यापति जीके बारे मे बड गड़बड़ चीज लिखल गेल अछि ओकरा दुरुस्त करय के जरूरत अछि.
प्रख्यात कवि गंगेश गुंजन जीक कहनाय छलन्हि जे मैथिली के बचैबाक लेल कोनो आंदोलन के नहि बल्कि एकर शुरुआत अपन घर सं करय के जरूरत अछि.
मैथिली साहित्य महासभा के एहि संगोष्ठी मे आएल विद्वान वक्ता लोकनि के साफ कहनाए छलन्हि जे जखन धरि मैथिली के रोजगार सं नहि जोड़ल जाएत... ई रोजगार केर भाषा नहि बनत एकर पूर्ण विकास संभव नहि अछि. सिर्फ अष्टम सूची मे शामिल भेलाह सं आ फेर साहित्यक भाषा बनला सं काज नहि होई वाला अछि. जखन धरि लोक के ई नहि लगतैन जे एकरा सं हमर घर चलत. एहि लेल हमरा सभ के आगां आबय पड़त. एकर बेसि सं बेसि इस्तेमाल होबाक चाही. स्कूल-कॉलेज मे सभ विषयक पढ़ाई मैथिली मे होबाक चाही. एकर शुरुआत पहिल क्लास से भेला पर जुड़ाब महसूस होएत.
एहि मे मैथिली भाषा मे बाल साहित्य के कमी पर चिंता व्यक्त कएल गेल आओर बालोपयोगी पोथी लिखय पर जोर देल गेल जाही सं लोक मे बच्चे सं मैथिली के प्रति अनुराग पैदा भ सकय.
मैथिली साहित्य के वर्तमान परिदृश्य विषय पर एहि वार्षिक संगोष्ठी के आयोजन संयुक्त राष्ट्र संघ के ओर से 21 फरवरी को अंतर्राष्ट्रीय मातृभाषा दिवस घोषित कएला के बाद मैथिली साहित्य महासभा के ओर सं भेल छल. एहि बेरक संगोष्ठी मे दिल्ली के संग देश भरक मैथिली विद्वान लोकनि शामिल भेलाह. जेहि मे प्रसिद्ध नाटककार महेंद्र मलंगिया जी, साहित्य अकादमी के प्रतिनिधि देवेश चन्द्र देवेश, साहित्य अकादमी पुरस्कार सं सम्मानित गंगेश गुंजन, डॉ मंजर सुलेमान जी, नेपाल सं आएल मैथिली विद्वान रामभरोस कापड़ी भ्रमर जी, जेएनयू सं देवशंकर नवीन जी आओर निवोदिता मिश्रा झाजी शामिल छथिन्ह.
एहि अवसर पर महासभा के उपाध्यक्ष हेमंत झाजी मैथिली मे उत्कृष्ट लेखन लेल पुरस्कार शुरू करय के घोषणा सेहो करलखिन्ह.
मैथिली साहित्य महासभा के अध्यक्ष अमर नाथ झा जी मैथिली मे पत्र-पत्रिका आओर टीवी चैनल शुरू करय पर जोर देलखिन्ह. जेहि सं मिथिलांचल सं बाहर रहय वाला मैथिली सं जुड़ल महसूस करथिन्ह. हुनकर कहनाय छलन्हि जे भारतीय भाषा के बीच मैथिली साहित्य केर अपन एकटा अलग स्थान अछि. हमरा सभ के एहि विशिष्ट पहचान के हर हाल मे बचां क राखय पड़त.
अमरनाथ झाजीक कहनाय छलन्हि जे मैथिली मे कविता, कहानी, उपन्यास के संग साहित्य केर हर विधा में काफी काम भेल अछि मुदा आब हम मिथिलांचले मे मैथिली से दूर भ रहल छी. लोक मैथिली छोड़ि हिंदी आ अंग्रेजी दिस बढ़ि रहल छथिन्ह.
अध्यक्ष जी इहो बतौलखिन्ह जे मैथिली साहित्य महासभा के ओर से एहि बीच मैथिली कवि गोष्ठी आओर मिथिलाक नारी नहीं छथि बेचारी विषय पर विद्यापति व्याख्यान माला के आयोजन सेहो कएल जा चुकल अछि. जे काफी सफल रहल.
मंचक संचालन श्री कन्त शरण जी करलाह.
3 टिप्पणियां:


c: text/html

text:
देवी दुर्गा केर नौ रूप छैन्ह। पहिल स्वरूप म' मैया ‘शैलपुत्री’ केर नाम सँ जानल जायत छथि। जिनकर वस्त्र केर रंग लाल छैन्ह। एहि लेल अपनहुँ नवरात्री केँ पहिल दिन लाल रंगक कपड़ा पहिर सकैत छी।
नवरात्री पाबनि के दोसर दिन माँ ब्रह्मचारिणी केर पूजा-अर्चना होयत अछि। एहि दिन गाढा नीला रंगक खास महत्व अछि।
माँ दुर्गाजीक तेसर शक्ति केर नाम चंद्रघंटा अछि। नवरात्री व्रत म' तेसर दिनक पूजा केर बहुत महत्त्व अछि। देवी चंद्रघंटा केर पूजा करबाक दौरान पीयर (पिला) रंगक कपड़ा शुभ मानल जायत अछि।
नवरात्री-पूजन केर चारिम दिन कूष्माण्डा देवी केँ स्वरूपक उपासना कायल जायत अछि। एहि दिन हरियर (हरा) रंगक बहुत महत्त्व अछि।
नवरात्री केँ पांचम दिन स्कंदमाता केर व्रतक दिन होयत अछि। एहि दिन ग्रे रंगक कपड़ा पहिरबशुभ मानल जायत अछि।
माँ दुर्गा केर छठम स्वरूप केर नाम कात्यायनी अछि। एहि दिन नारंगी रंगक कपड़ा पहिरबाक चाही।
माँ दुर्गाजी केर सातम शक्ति कालरात्रि केर नाम सँ जानल जायत अछि। एहि दिन सफेद रंगक कपड़ा शुभ मानल जायत अछि।
माँ दुर्गाजी केर आठम शक्ति केर नाम महागौरी अछि। मैया केँ आठम दिनक पूजा गुलाबी रंगक कपड़ा पहिर करबाक चाही।
माँ दुर्गाजी केर नवम शक्ति केर नाम सिद्धिदात्री अछि। हिनकर पूजा आसमानी नीला रंगक कपड़ा पहिर करब शुभ मानल जायत अछि।

robotstxt: allowed

filter: keep


text:
विकिपिडिया:स्वसमिक्षक प्रयोक्ता
स्वसमिक्षक प्रयोगकर्ता अधिकार देवाक मुख्य कारण नब पृष्ठसभके समिक्षा केनाए अछि । ए संवर्गमें रहल प्रयोक्तासभ विकिपिडियामें बनल नब पृष्ठसभके समिक्षा करैके सँगे एसभद्वारा जाँचल पृष्ठकें सहि मानल जाएत अछि । ए संवर्गकें प्रयोक्तासभ पृष्ठ जाँच करि अनुमोदित करैत अछि ।
स्वसमिक्षक प्रयोक्ता (Autopatrolled)[सम्पादन करी]
- ऐसभ द्वारा अंकित केल गेल सम्पादन सही मानल जाएत अछि । इ सभ विकिपिडियाके विश्वसनीय प्रयोक्ता मानल जाएत अछि । ए सभके सम्पूर्ण अधिकार एतए देख सकै छी ।
- सभ समिक्षक प्रयोक्तासभक सूची एतए देख सकै छी


text:
नवका- पुरनका लेख सर्च करु...
मिथिलाक विकिलीक्स क खुलासा : साहित्यिक वर्ण-संकरता
मायानंद मिश्र, गंगेश गुंजन, उषा किरण खान, तारानंद वियोगी, विभा रानी, श्रीधरम, सत्येनद्र झा, आओर न जानि कतेक साहित्यकार एहि कोटि मे आबि जा रहल छथि। सबस दुखद पहलू इ अछि जे एहि तरह क साहित्यकार अकादेमी आओर संस्था स पुरस्कृत होइत रहला अछि। फलतः जनमानस मे न त एहि तरह क साहित्यकार क प्रति आदर होइत अछि आओर नहि पुरस्कार देनिहार क प्रति। न जानि केतबा भुलक्कड़ मैथिली क साहित्यकार होइत अछि जे दिन-राति गीता त पढ़त मुदा कृष्ण क इ वाक्य बिसरि जाइत अछि जे वर्णसंकरता स कुल, परिवार, समाज सब नष्ट भ जाइत अछि है— आओर हम एहि मे इ जोडए चाहैत छी जे जखन कुल, परिवार, समाज नष्ट भ जाएत त भाषा क नष्ट होएब त निश्चित अछि ( जीव वैज्ञानिक वर्ण संकरता कए एहि स अलग राखबाक अनुरोध) ।
इ कहबा मे कोनो हर्ज नहि जे वैद्यनाथ मिश्र “यात्री” उर्फ बाबा नागार्जुन कए मैथिली साहित्य मे व्याप्त एहि साहित्यिक संकरता लेल किछु हद तक जिम्मेदार ठहराउल जा सकैत अछि। ओना “यात्री“ जी क दोष एहि ल कए कम भ जाइत अछि जे ओ इ स्वीकारने छथि जे “बलचनमा“ ओ मूलतः मैथिली मे लिखने छथि ( संदर्भ— यात्री समग्र, राजकमल प्रकाशन) मुदा हिन्दी मे प्रकाशित “बलचनमा“ मे कतहू ओ इ नहि लिख सकलाह जे इ मैथिली स अनूदित अछि (एहि ठाम इ कहब अनुचित नहि होएत जे मूल मैथिली बलचनमा मिथिला सांस्कृतिक परिषद् , कलकत्ता स फरबरी, 1967 मे प्रकाशित भेल छल) । संगहि मैथिली क हुनकर “नवतुरिया“ आओर हिन्दी क “नई पौध“ एकहि अछि आ दूनू भाषा मे एकरा मौलिक कहल गेल अछि! कईटा आलोचक त एतबा धरि कहि चुकलाह अछि जे यात्री क मैथिली मे साहित्य अकादेमी पुरस्कृत पुस्तक “पत्रहीन नग्न गाछ“ क कईटा कविता हिन्दी मे सेहो अछि। “यात्री“ क बाद एहि परंपरा कए गति भेटल आ मायानंद मिश्र एहि संकरता कए सबस पैघ व्यापारी बनि गेलाह। मैथिली मे 1988 मे साहित्य अकादेमी पुरस्कार मायानंद क “मंत्रपुत्र“ कए भेटल आओर 1989 मे इ राजकमल प्रकाशन स हिंदी क मौलिक पुस्तक क रूप मे प्रकाशित भेल। उक्त पुस्तक मैथिली क मौलिक पुस्तक नहि अछि एकर पुष्टि एहि गप स होइत अछि जे इ पुस्तक अपन सिरीज क दोसर पुस्तक अछि आओर केवल इ दोसर पुस्तक मैथिली मे अछि। शेष तीनटा पुस्तक क्रम स पिहल—”प्रथमं शैल पुत्री च“, तेसर—”पुरोहित“ आओर चारित “स्त्रीधन“ हिंदी मे अछि। लगैत अछि केवल पुरस्कार लेबा लेल माया बाबू एकरा मैथिली मे अनुवाद करि छपबा लेलथिस- इ त अहां सब कए बुझले होएत जे माया बाबू कए मैथिली अनुवाद पुरस्कार नहि बल्कि मैथिली क लेल मूल पुरस्कार भेटल छल ( एहि ठाम इ उल्लेख करब गलत नहि होएत जे एहि लेल पुरस्कार देनिहार सेहो बराबर कए जिम्मेदार छथि)। मंत्रपुत्र हिंदी क मौलिक पुस्तक अछि, इ कलकत्ता स प्रकाशित हिंदी क पत्रिका स्वर-सामरथ स सेहो ज्ञात होइत अछि। जिज्ञासु एकरा राष्ट्रीय पुस्तकालय स प्राप्त करि सकैत छी। ( अंकक बारे मे कहब कठिन अछि किया जे 8-10 अंक प्रकाशित भेलाक बाद इ पत्रिका बंद भ गेल) ।
एहि घृणित व्यापार क रानी हम उषा किरण खान कए कहि सकैत छीयेन। पहिने त ओ 1995 मे “हसीना मंजिल“ नामक उपन्यास कए प्रकाशन मंच स मैथिली मे प्रकाशित करबेलथि फेर एहि पुस्तक कए मूल हिंदी क रूप मे वाणी प्रकाशन स 2008 मे प्रकाशित करबा लेलथि। एकर बाद सेहो मन नहि भरलेन त दिसंबर, 2007 मे प्रकाशन मंच स मूल मैथिली मे “भामती“ नामक उपन्यास प्रकाशित करा “हसीना मंजिल“ क तरह एकरा 2010 मे मूल हिंदी क उपन्यास क रूप मे बाजार मे राखि देलथि। आओर एहि “भामती“ कए वर्ष 2010 लेल मैथिली क मौलिक पुस्तक क रूप मे साहित्य अकादेमी पुरस्कार भेटल। एहि सूची मे अगिला नाम तारानंद वियोगी क अछि ओ अपन हिंदी बाल-कथा पुस्तक “यह पाया तो क्या पाया“ 2005 मे प्रकाशित करेलथि ( देखू हुनके मैथिली आलोचना क पुस्तक “कर्मधारय“ क फ्लैप) आओर फेर 2008 मे ओकरा मैथिली मे अनुवाद करि वर्ष 2010 क लेल प्रथम मैथिली बाल साहित्य अकादेमी पुरस्कार प्राप्त करि लेलथि। एहि कड़ी मे किछु आओर नाम सेहो अछि जेना— विभा रानी द्वारा लिखल मैथिली कथा “बुच्ची दाइ“ अक्टू‘ दिसंब्र 2006 मे मैथिली त्रैमासिक पत्रिका घर-बाहर मे छपल आओर यैह मूल हिन्दी कहानी क रूप मे नवनीत फर-2007 मे “यूँ ही बुल्ली दाइ“ कए नाम स प्रकाशित भेल। एनबीटी द्वारा 2007 मे प्रकाशित मैथिली कथा संग्रह “देसिल बयना” ( संपादक— तारानंद वियोगी)मे श्रीधरम क मूल मैथिली कथा ब्रह्मन्याय आओर कथादेश मे छपल श्रीधरम क मूल हिन्दी कहानी नव (जातक कथा),दूनू एकहि छी।
एकर अलावा आओर कईटा नाम अछि जे एहि व्यवसाय मे लिप्त छथि आ हम हुनकर तहकीकात किर रहल छी, जेना जेना नव नाम सामने आउत दुनिया कए हम बतायब। सबस पैघ गप इ अछि जे एहि व्वसाय मे लिप्त अधिकतर लेखक जीवित छथि, हुनका स निवेदन अछि जे ओ अपन पाठक कए सूचित करथि जे उक्त पुस्तक कौन भाषा मे मौलिक अछि। अगर ओ मैथिली मे लेखन कए लाजक विषय बुझैत छथि त इ सेहो मैथिली क पाठक कए बतेबाक चाही आओर भविष्य मे मैथिली भाषा मे लेखन नहि करबाक घोषणा करबाक चाही।
साभार: http://ashantprashant.blogspot.com/
नोट : एहि आलेख स संबंधित दस्तावेज आ बहस फेसबुक पर सेहो देखल जा सकैत अछि।
आशीष अनचिन्हार
2 टिप्पणियां:


text:
कथा ::
निज देश : शिवशंकर श्रीनिवास
दवाइ ल' क' घूरल त' मोन बेचैन भ' गेलै. आब ओकरा बुढ़िया मायक खिस्सा मोन पड़ि रहलैए. जखन बच्चा रहय त' बुढ़िया माय खिस्सा कहै. हँ, वैह खिस्सा.
ओ कहै- बूझलें रे नूनू, त' ओहि गाम मे किछु लोक एहन रहै जकर अगय-बगय त' मनुक्खे सन रहै मुदा ओकरा सभक देह मे राक्षसक वास होइ. मनुक्खक चोला मे ओ सभ बड़ चलाक. ओ सभ मनुक्ख कें अपन जाल मे तेना फँसा लै ओ, जे मनुक्ख एक बेर फँसलाह ओ बुझ' जीबैत रहताह मुदा हुनक सुख-भोग उठि जायत.
से, ओहि गामक राक्षस लोक सभ मालिक कहबै छल ओ सभ मनुक्खे नहि लक्ष्मी केँ सेहो बान्हि रखने छल. नवो ग्रह ओकरा सभक मुट्ठी मे बन्न छलै. ओ सभ जखन ढेकरैत छल त' मनुक्खक टोल मे कतेको केँ चनरा लागि जाइ छलै. के एहन होइत, जे ओकरा सभक मुँह लगैत? जे लागल ओकर अपटी खेत मे परान गेलै. से कतेको केँ.
इम्हर कहियो बाढ़ि अबै, कहियो रौदी होइ. कतेको के जान जाइ आ कतेको के मान दहाइ.
एहि सभ सँ थाकि एक गोटय भागि क' परदेश गेल. परदेश मे ओकर काजुल देह पर सभ केँ लेर खस' लगलै.
की कहियौ, ओहि ठामक लोक काजुल लोकक बड़ बेगरतुत. ओ देश बालूवला देश रहै. बालुएसन बेलसि ओहि ठामक लोक. ओकरा सभ लग काज बहुत छलै. एकरा देखलक त' गसिया क' धेलक. कहाँ दन नून पढ़ा क' खूआ देलकै. चाह मे नसा मिला पीआब' लगलै. ओ देह तोड़ि क' खटय लागल.
से ओकरा संग रहैत ओकर बहुत चीज सीखि लेलक. ओ सभ एकरा सँ प्रसन्न, कारण एकर देहक घाम जाहि ठाम पड़ै ओत' सोना उगि जाइ. एकरा पहिने अजगुत लगै. घाम एकर आ सोना ओकर.
एक दिन पुरबा हवा बहुत बहलै, एकर मोन बदललै, आ ई ओहि ढेर मे स' एकटा सोनाक ढेप केँ डाँर मे खोसि गाम पड़ा आयल.
गाम मे खेत-पथार लेलक. कोठा-सोफा बनेलक. राक्षस सन मनुक्ख संग उठार-बैसार भेलै आ ओहो राक्षस भ' गेल. मालिक कहब' लागल.
इम्हर मनुक्ख सभ त्राहि-त्राहि क' रहल छल. पेटक दुख, घरक दुख आ सभ सँ बेसी चारू-कातक बसातक दुख.
बेरा-बेरीक क' इहो मनुक्ख सभ परदेश पड़ाय लागल. अपन दूनू हाथ ल' क' भाग' लागल.
गाम उदास भेल. खेत-पथार सुन्न होब' लागल. गीति-प्रीति उसर' लागल. पर्व-त्योहार बिसर' लागल.
बूढ़-पुरान, कनियाँ-मनियाँ बाल-बुदरुक सभक ध्यान परदेश टगाँय लागल. फोनक टुनटुनीक आवाज बढ़ि गेल. बैंक मे मिस पड़' लागल. अपन खेतक नवका धानक चूराक सखसीहन होब' लागल. नवका लोक तँ नवानो बिसरि गेल.
राक्षसक धीया-पूता सेहो एकाएकी सलोकहि अपन सुखक लेल सपरिवार परदेश जाय लागल.
ओ सभ जन-मजदूर वा गरीब मनुक्खक बेटा जकाँ अपन परिवार लेल गाम स' नहि गेल. ई सभ अपन सुख-सेहन्ता लेल गेल.
ई खटनमा लोक जाहि मे बारहो वरण रहय, सभ धर्मक लोक. श्रमिक रहय. ओकरा सभ केँ जखन अपन-अपन गामक सुरता अबै त' पूरा सिरहाना बोदरि-बोदरि भ' जाइ. मुदा गाम घुरत कोना? माय-बापक आस छल. धीया-पूताक विश्वास छल. तेँ जान-परान लगा क' खटै छल. देह तोड़ै छल. मोटरी त' गाम पठा दै छलै, आ झरूआ- मरुआ सँ प्राण बचैत छल. जे दुर्गा- पूजा मे गाम जायत त' नीमन स' खेबै. केओ सोचै फगुआ. त' केओ ककरो वियाह मे. त' एहने सन. आ कहियो- कहियो अबै छल.
एहि सभक बीच एना भेलै जे मरकीवला कोनो बेमारी अयलै. लगलै जेना पूरा संसार मे उन्टन भ' जयतै. थरथरा गेल संसार. एक- दोसर सँ लोक भाग' लागल. सभ घर पकड़ लागल.
एहि जन-बोनिहारक जीवनक चारू कात साँय-साँयक आवाज होब' लगलै. एकरा सभ ठाम स' सभ बेठाम क' देलकै. काज- धन्धा बन्न. भात- रोटी बन्न. ई सभ हताश जेना डेरायल बच्चा माय लग दौड़ैए, तहिना गाम दौड़ल. कत' रहत? की खायत? कोना कमायत?
मुदा हाइ रे ओ देश आगू मे सिपाही डण्टा ल' क' ठाढ़ छलै. रस्ता- पेड़ा मे ढाट लागल छलै. आ ई सभ अपन हेंज मे छटपटा रहल छल. चिचिआ रहल छल- गाम...गाम...
आइ सुधीर के सभटा मोन पड़ि रहलैए. मुदा, की ई खिस्सा बुढ़िया माय कहने हेथिन? नहि, सुधीर सोचैए जे ई त' मिथिलाक वर्तमानक खिस्सा छियै आ छियै ई देशक खिस्सा जे एकरा मन मे उचरि रहलैए.
एहि सँ पहिने सुधीर संग की भेल रहै पहिने से सूनू. सुधीर बेसी डेरा गेल रहय. एहि ' करोना'क महामारीक हाहाकारमे गाम लेल विकल भ' गेल रहय, से अछिये ओ सोचय गाम मे माय छथिन, बाबु छथिन. दूनूक उमेर भेलनि. ओत' के ताकुत करतनि? ओहि दिन चारि बेर बाबू कें आ माय कें फोन कयलक. अन्त मे बाबू कहने छलथिन- बौआ, हम सभ बचि क' रहब, अहाँ कोनो चिन्ता नहि करू. अहाँ सभ देशक एहि लॉकडाउनक स्थिति मे घर मे रहू, सुरक्षित रहू, पढ़ू लिखू, असगर मे रहबाक आनन्द ताकू, बच्चा संगे खेलाउ.
हँ, डेरा गेल अछि सुधीर. ओ दिल्लीक द्वारिका सेक्टर बारह मे अपन फ्लाइट लेने अछि. ड्यूटी बन्द छै. पत्नी श्यामा छथिन. बेटा आर्यन अछि.
एहि डरायल स्थिति मे सुधीर कें अपन पत्नी संग किछु चौल करबाक इच्छा जागल- "श्यामा, आइ स' अहाँ ओइ कोठली मे आ हम अइ कोठली मे."
"वाह!वाह! एहन सुन्दर विचार कोना जागल." श्यामा बिहुँसैत बजली.
ई सभ गप करिते छल कि आर्यन (बेटा) दौड़ि कोठली स' बहरायल आ कहलक- " पापा यौ ओ मरि गेल."
सुधीर अकचकायल -' के? '
" करोना."
सुधीर हँस' लागल मुदा श्यामा बिगड़लीह- एना किए बजलेँ? हम त' डरा गेलहुँ.
"से कोना बुझलियै? " सुधीर बेटा संग गपक आनन्द लेब' चाहने रहय.
"बालकोनी सँ नीचा तकलियै. कतौ ने छै, पड़ा गेल"- आर्यन डराइते कहैत माय दिस तकलक. ओ अपना मने मायक डेरा जयबाक बात सुनि गप केँ बदलने रहय.
श्यामा लपकि क' आर्यन केँ दुलार करैत कोरा मे ल' लेने छलीह. ओ पाँच सालक बच्चा आर्यन आब अपन माय केँ प्रसन्न कर' लागल छल- "मम्मी हम तोरा संग पार्क जायब. पापा संगे नै जायब."
"हँ, हँ अहाँ हमर नूनू बेटा छी ने. अहाँ हमरा संगे जायब."
"त' चलू ने मम्मी. आब साँझ हेतै. कपड़ा बदलि दे ने." कहि आर्यन मायक कोरा स' उतरि अपन पसिन्नक कपड़ा ताक' कोठरी गेल.
"आब श्यामा मैडम आब आर्यन केँ पोलहा क' देखाउ, देखी केहन माय छी." सुधीर बिहुँसैत व्यंग्य कयने रहय.
" हँ, से त' ई बापेक बेटा छी. एक नम्बर केँ जिद्दी, मुदा जखन एकर बाप कें पोलहा लै छियै तखन ई त' बेटा छी." श्यामा पति दिस कनखी मारैत तकने रहथि.
तखनहि बाहरमे जोर स' आवाज भेलै- ' फटाक..|'
सुधीर बुझलनि जे नीचा मे कोनो गाड़ीक पहिया फटलैए. तथापि ओहि डरायल स्थिति मे डेरा त' गेबे कयलाह. श्यामा सेहो चौंकलीह आ आर्यन त' चीत्कार करैत माय लग दौड़ल. श्यामा ओकरा लपकि क' छाती मे साटि लेलनि. ओ एकदम सँ सुटकि गेल. सुधीर उठि बालकोनी मे जा क' नीचा तकने रहय. नीचा मे बलवीर चौकीदार के ठाढ़ देखलकै, पुछलक - "की बलवीर, की फुटलै?"
"समीर बाबूक गाड़ीक अगिला चक्का फुटलनि हन सर." बलवीर ऊपर ताकि कहलक.
"ओ." सुधीर केँ से बुझि जेना थोड़े सकून भेटलै. आ ओ चट द' श्यामा लग आबि कहलक- २५६ नम्बर मे जे समीर रहै छथि हुनके गाड़ीक पहिया फटलनिहेँ." आर्यन गप सुनि बाप दिस तकलक आ पुनः मायक छाती मे सुटकि गेल. आर्यन बड़ी कालक बाद सहज भेल.
राति मे खा-पी क' सभ सुतल मुदा सुधीर के निन्ने नहि होइ. बेर-बेर गाम मोन पड़ै. माय-बाबू, घर-आङन, स्कूल, चौराहा, गोंसांइ पोखरि, लखनदइ धार. आदि..आदि.
गाम मे मड़वा पर सूतल अछि. हँ, कारी राति छै. बरसातक समय छै. चारूकात झिंगुर- दादुर बाजि रहल छै. बीच- बीच मे पपीहाक मधुर स्वर डराउन राति केँ जेना कने दबै छै.
बसाते कने तेज भेल. विजुरी छिटकलै, मेघ तरकलै आ सुधीरक निन्न टुटलै ओ देखल दूर मे बड़ विकट आकृति मे चमकैत केओ ठाढ़ अछि आ कहि रहलए - "हम छी होकईंयाँ करोना....."
सुधीर डरा गेल. मायक देह मे सुटकि गेल .ओ घीघीआइत मायक देह मे सटल जा रहल छल.
इम्हर जोर-जोर स' डोलबैत श्यामा उठेलथिन तखन सुधीरक निन्न टुटलै. कने काल त' होइ गामे मे छी किन्तु चेतना जगलै. उठि क' बैसल, कहलक- "सपना देखलियै.'
"की...? "
"ओहिना धीया-पूता मे जेना डराइ, वैह सपना."
"गेरूआ कें छाती मे किए साटि रहल छलियै?"
श्यामाक गप सँ हँस' लागल सुधीर, कहलक - "हम त' अपना मोने आर्यन जकाँ अपन मायक देह मे सुटकि रहल छलियै."
"एँह , अहूँ त' बच्चा भ' गेलहुँ. श्यामा कहलनि."
"हँ श्यामा, मनुक्ख भीतर सँ सभ दिन बच्चे रहैए."
"की देखलियै सपना "- श्यामा पुछलनि.
सुधीर हँसैत सभटा सुनेलनि. सुधीर गप पर श्यामा सेहो हँस' लगलीह- "हमहूँ कएक दिन बच्चाक सपना सुनै छियै."
थोड़े काल दूनू चुप्प रहल पुनः कने कालक बाद सुधीर बाजल- "श्यामा, एना जँ बुझितियै तँ गामे पड़ा जयतहुँ."
"नहि... नहि गाम मे त' आर बड़का समस्या छै."
"की, कोन समस्या छै?"
"ओत' कोनो इलाज छै?"
"आ एत' कोन दवाइ छै एकर?"
"जैह छै, किछु त' छै." श्यामा बजलीह.
"जाबत एकर कोनो खास दवाइ आ कि वैक्सीन नहि ओतै ताबत यैह सभ सँ अलग घर मे बन्द रहू."
"हँ तेँ ने लॉकडाउन क' देलकैए." श्यामा कहलनि.
"की कहू श्यामा, बाबू त' ठीक छथि मुदा मायक स्वर एकदम उदास - उदास छलै." सुधीर चिन्तित होइत बाजल.
"माय, हमरा सभ दिस सँ चिन्तित छथि.... |"
"हँ" कहि सुधीर चुप्प भ' गेल.
"अच्छा एखन सूतू. एखनहु बड़ राति छै. असल मे अहाँ बहुत डरा गेल छी. नहि डराउ, मात्र सुरक्षित रहबा पर ध्यान दीऔ." कहि श्यामा उठलीह आ एक गिलास पानि अनलनि "- हे लीअ' पानि पीबि निश्चित मोन क' क' सूति रहू. बच्चा मे हम सभ सपना देखिये त' हमरा माँ पानि दीअय पीबै लेल."
"से त' हमरो दीअय''.- कहैत सुधीर पानि पीलक आ पड़ि रहल मुदा निन्द त' बहुत दूर जेना चलि गेल छलै.
२२.०३.२०२०के जनता- कर्फ्यू रहै आ २४.०३.२०२०सँ पूरा देश मे लॉकडाउन भ' गेलै. माने सभ अपन घर मे रहू. आवश्यक कार्य लेल बाहर निकलि सकै छी सेहो अपना केँ सुरक्षित करैत.
रेलगाड़ी बन्द, हवाइ उड़ान बन्द, सरकारी आ पब्लिक ट्रांसपोर्ट बन्द, मेट्रो बन्द, यातायात पूर्णतः ठप्प.
२६.०३.२०२० के साढ़े तीन बजे चाह पीबि सुधीर टीवी पर समाचार देख' लागल.-
अरे, ई त' जुलुम भ' गेलै. बिहार आ यूपीक लाखो श्रमिक दिल्ली आनन्द विहार स्टेशनक बाहर जमा भ' गेलै. रेलगाड़ी चलब बन्द छै किन्तु ओ गाम जेतै, कतेको गोटय पैरे विदा भ' गेल छै, कतेको रिक्शा सँ, कतेको गोटय साइकिल सँ, पुलिस बुझा रहलै' ए. रोकि रहलैए.
की भ' गेलै! सभ किछु बन्द, काज-धन्धा बन्द. फैक्ट्री जाहि मे काज क' क' रहै छल. एकरा सभ कें बाहर क' देलकै. जे फूट-पाथ पर सुतै छल ओकरा केओ सुत' नहि दै छै. काज बन्द छै पाइ कत' स' ओतै! मकान मालिक बाहर क' रहलै'ए.
चारूकात 'कोरोना'. जेना बच्चा केँ कहियो- 'बुइया' ओ डरि जायत. तहिना ओ सभ डरि गेल अइ. सभक बुद्धि हरा गेलै. सभ केँ अपन मातृभूमिक खींचि रहलै'ए. जेना बच्चा डरा क' माय दिस दौड़ै'ए तहिना ओ सभ अपन भूमि पर जेबाक लेल विकल भ' रहलैए.
टीवीक प्रत्येक चैनल समाचार द' रहलै'ए. राजनीतिज्ञ, सामाजिक कार्यकर्ता ओ अन्य क्षेत्रक विशेषज्ञ लॉकडाउन धज्जीक उड़ि जेबाक बात कहि रहलाह. सरकार केँ दूसि रहलाहे , केओ श्रमिक सभक व्यथा सेहो कहि रहलाहे किन्तु , एहि सँ देश मे कोरोना संकट भ' जायत सेहो कहि रहलाहे.
सुधीर सेहो ई समाचार सुनि रहल'ए.
" ई मजदूर सभ केँ गाम छोड़ै ले के कहलकै जे भागि रहल'ए. " श्यामा कहलनि.
"आ, अहाँ- हमरा के कहने छल भगै ले.?" सुधीर बाजल.
" त' हम सभ कहाँ एखन भगै छी.... |'
" त' अहीं जकाँ सुविधा प्राप्त क' क' एत' अयलै? "
"यौ अहाँ की भ' गेल'ए. एना राति सँ गाम-गाम किए करैत छियै? एहना स्थिति मे ई सभ गाम कोना जेतै? सभ संक्रमित भ' जेतै. फेर देश के स्थिति की हेतै? " श्यामा सुधीर दिश तकैत बजलीह.'
सुधीर चुप्प भ' गेल. ओकरा बाहर दवाइ ले जेबाक छै. आर्यनक एसनोफीलियाक दवाइ सधि गेल छै.
ओ उठल पैंट-सर्ट पहिरलक, टोपी लगेलक, सेनेटाइजर लेलक आ डाक्टरक पूर्जा ल' क' विदा भेल.
"दवाइ लेब' जाइ छियै?" श्यामा पूछलकै.
"हँ ल' अबै छी- एखन आर्यन सूतत अइ. जागत त' कठिन भ' जायत" - सुधीर कहलक.
"हँ, गाड़ी स' जेबै?" श्यामा पुछलकै
"एखन गाड़ी केँ जा देतै आ छैहो कतेक दूर, एत' सँ दस मिनट' बारह सेक्टरक मोड़ पर दोकान मे ल' लेबै " कहि सुधीर विदा भेल.
दवाइ ल' क' घूरल तँ गोलचक्कर वामा जे फूट-पाथ छै ओत' पाकरि गाछक नीचा एकटा तेरह-चौदह बरखक बच्चा हबोढकार भेल कानि रहल छलै. सुधीर आश्चर्यित होइत चारू कात तकलक. कतौ- केओ ने छल. चारू कात सुन्न छलै मात्र ओ बच्चा ओत' कानि रहल छल.
सुधीर ओहि बच्चा लग गेल ओ ओहि बच्चाक कानब सँ बुझलक जे ओ एकरे दिशका छियै. सुधीर लग जा कहलक- " किए कनैत छेँ? "की भेलौ?"
सुधीर ओहि बच्चा सँ बूझलक जे ओ एकटा छोट-छीन रंग- फैक्टरी मे काज करै छल. फैक्टरी बन्द भ' गेलै. मालिक निकालि देलकै. संगी सभ आगू चल गेलै आ ई भोतिया गेल.
सुधीर ओकर रामकहानी सुनि व्यथित भ' उठल. पुछलक-
"कोन गाम घर छौ?"
"केथाही." ओ बच्चा कहलक.
"वैह केथाही ने जे मधुबनी स' जाइ छै?"
"हँ.. हँ.." ओ बच्चा उत्साह स' बाजल.
"आ हमर घर रामपट्टी अइ."
" तखन त' अहाँ हमरे गाम लगक छियै.
" हँ बौआ. मुदा तोँ ई कह जे रेलगाड़ी बन्द छै, तखन कोना जेबही?"
" पैरे. ओ बच्चा कहलक.
"एत' पहिने डेरा कत' छलौ? "
"ओही कारखाना मे. आब त' मालिक निकालि देलक."
" एतबे उमेर मे नोकरी कर' किए अयलें?"
" माय-बापक बेराम रहै छलै. काज नहि कयल होइ छलै. हम दू भाइ-बहिन छियै. बहिन हमरा स' छोट छै." कहि ओ बच्चा पुनः जोर-जोर स' चिचिआय लागल.
सुधीर पुनः ओकरा पोरबोधैत चुप्प कयलक आ कहलक - "तोँ हमरा संगे चल. हमरा एकटा फूट कमरा अइ, ओहि मे सभ व्यवस्था छै. हम रोज खाइ ले देबौ. माय-बाप सँ फोन पर गप करा देबौ. "चल पहिने जाँच करा दै छीयौ."
ओ बच्चा चुप्प भ' गेल. सुधीर संग अपन झोड़ा उठा विदा भेल, किछु दूर चललाक बाद ओ बच्चा पुनः चिचिआ क' बाजल- " नै... नै अहाँ ठकै छी. हम गाम जायब." कहि ओ जोर सँ भागल.
सुधीर उनटि क' देखलक. ओ बच्चा निछोह भागल जा रहल छल. ई अवाक् भेल ठाढ़ ओकरा जाइत देख रहल छल किन्तु एकर मन ओकर संगै भागि रहल छलै.


text:
नवका- पुरनका लेख सर्च करु...
मिथिला सं मिशन बिहार
कांग्रेस के युवा नेता राहुल गांधी के मिशन बिहार आ ऑपरेशन बिहार जे कहिऔ... शुरू भ गेल अछि. हुनकर एहि मिशन के शुरूआत ओहि ठाम सं भेल अछि जतय सं राष्ट्रपिता महात्मा गांधी अपन चंपारण सत्याग्रह शुरू कएने छलखिन्ह. पश्चिम चंपारण के भितिहरवा गांधी आश्रम मे गांधीजी के मूर्ति पर फूल माला चढ़ा अपन अभियान के श्रीगणेश कएलखिन्ह. एहि अवसर पर भारी भीड़ जमा छल. राहुल गांधी सं मिलय लेल लोकसभ आतुर छलाह. राहुल जी कार्यकर्ता आओर कए लोक सं मिलबो कएलखिन्ह. एहिठाम ओ कहलखिन्ह जे हुनकर पार्टी कांग्रेस आब बिहार मे एकसरे चुनाव लड़त. ओ युवा सभ के राजनीति मे आबय के सेहो कहलखिन्ह आओर एकटा नवका बिहार बनाबय के आह्वान कएलखिन्ह. राहुल गांधी कहलखिन्ह जे बिहार के विकास चाहय छी त कांग्रेस के सरकार लाउ आओर दूनु ठाम कांग्रेस के सरकार रहत त प्रदेश के नीक विकास होएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
गरीब रथ अखन आओर इंतज़ार
गरीब रथ के चलय के लेल लोक के अखन आओर इंतज़ार करय पड़ि सकैत अछि. दिल्ली में जारी राजनीतिक संकट के कारणे आब गरीब रथ के 20 तारीख सं शुरू नहिं होय के उम्मीद अछि. राजनीतिक उठापटक के कारण रेलमंत्री लालू प्रसाद यादव के जयनगर आबि एकरा शुरू करनाय मुश्किल छनि. कहि सकय छी अखन एहि ट्रेन के चलय के जतरा नहिं बनल अछि. आब देखु सरकार बचय अ कि जाय अ. सरकार बचत त लालू जी जल्दीए अएताह झंडा दिखाबय लेल. नहिं त एक बेर फेर लटकि जाएत मामला. लोकक माननाय छलन्हि जे एहि ट्रेन के चलला सं दिल्ली के संग- संग जयनगर सं दरभंगा...समस्तीपुर जनाय सुविस्तगर भs जाएत. किएक तs बड़ी लाइन बनलो पर अखन धरि ट्रेन के टाइम टेबल ठीक नहिं छै. तीन-तीन...चारि चारि घंटा घरि ट्रेनक इंतजार करय पड़ैत छै. कइ बेर तs ट्रेन के इंतजार करय सं नीक पैदल चलि जनाय बुझाइत अछि. हमरे लिअ. किछ दिन पहिने मधुबनी गेल छलहुं. मधुबनी सं राजनगर जाइ के छल. स्टेशन पर पहुंचला पर पता चलल जे ट्रेन चारि घंटा लेट अछि. आब कि करल जाय. ताबैत में स्टेशन पर राजनगर के जान-पहचान वाला तीन टा लड़का मिलि गेल. सभ लोकनि तय कएलौं जे इंतजार करय सं नीक पैदल चलल जाय. हम चारु गोटे हंसैत बतियाएत... रेलक पटरी पकड़ि राजनगर लेल विदा भेलहुं. रास्ता में कुसियार खाएत दु घंटा में राजनगर पहुंच गेलहुं. ट्रेन आबय सं दु घंटा पहिने. ओ त हम सभ युवक छलहुं ताहि लेल पटरी काते कात चलि गेलहुं. मुदा परिवार के संग... नेना-भुटका के संग लs एना नहिं भs सकैत अछि. आओर रोज- रोज एना पैदल नहिं जा सकय छी. बड़ी लाइन बनला के बाद जयनगर सं दरभंगा आओर समस्तीपुर के बीच दु- तीन टा लोकल ट्रेन आओर चलाबय के जरूरत छै. तखन जा क एहि ठामक लोकक परेशानी किछ कम होएत.
सदस्यता लें टिप्पणियाँ भेजें (Atom)


text:
सागके स्वर्ण विजेता सञ्जु मृत फेला
काठमाडौं, २७ वैशाख । नेपालमे हुइल १३ औं दक्षिण एसियाली खेलकुद (साग) मे भारोत्तोलनओर स्वर्ण पदक विजेता सञ्जु चौधरी मंगरके रोज मृत फेला परल बटि । नेपाल भारोत्तोलन संघके अध्यक्ष रामकृष्ण श्रेष्ठ बोसके अनुसार सञ्जु बिहान झुन्डल अवस्माथामे मृत फेला परल रहि ।
भारोत्तोलन प्रशिक्षक सञ्जय महर्जनके लुभुस्थित घरमे उहाँहे मृत अवस्थामे पाइल हो । आघेक दिन उहाँ अपन प्रशिक्षकके घर भोज खाइ गैल रहि ओ वहैं बैठल रहि ।
भोजमे अध्यक्ष बोस फेन सामेल रहैं । नेपालगञ्जके सञ्जु एसियाली खेलकुदके तयारीके लाग काठमाडौं आइल रहि ।
उहाँ दुई वर्ष आगे हुइल दक्षिण एसियाली खेलकुदमे ५९ केजी तौल समूहमे स्वर्ण जिट्ले रहि । उहाँहे नेपाली भारोत्तोलनल महिला खेलाडीमे सबसे उत्कृष्टमध्ये एक मानजाइठ ।


text:
सादिक खान
सादिक अमन ख़ान (जन्म: ८ अक्टुबर १९७०) ब्रिटेनक मुख्य विपक्षी लेबर पार्टीक नेता आर लण्डन के मेयर छी। ओ लण्डनक पहिल मुस्लिम मेयर छी नहीं बल्कि यूरोपियन यूनियनक कोनो भी राजधानीके पहिल मुस्लिम मेयर छी। ओ अपन करीबी प्रतिद्ववान्धि कंजर्वेटिव उम्मीदवार जैक गोल्डस्मिथक हराकऽ। ओ अपन करियरक शुरुआत मानव अधिकार वकील सँ केनेए छल। ओकर बाध सो सांसद बनल। २००५ सँ ओ लगातार टूटिंग सते लेबर पार्टीक सांसद छी । २००९-१० म वओ गॉर्डन ब्राउन गोवेर्न्मेंटम ओ परिवहन सेहो रहल अछि। ओ बेलायतक ऐहन पहिल मुस्लिम मन्त्री छी, जे कैबिनेट बैठकम शामिल भेल अछि। हूनकर पिता बेलायतक राजधानी लण्डनम एक बस ड्राइवर छी। ओ पाकिस्तानी मूलके ब्रिटिश नागरिक छी।[३][४]
सन्दर्भ सामग्रीसभ[सम्पादन करी]
- ↑ बाइंडमैंस, "Saadia Khan – Bindmans LLP" [सादिया खान - बाइंडमैंस एलएलपी] (अँग्रेजीमे)।
- ↑ खान, सादिक़, "Question Time" [प्रश्न काल] (अँग्रेजीमे), अन्तिम पहुँच ६ मई २०१६।
- ↑ अंजलि कर्मकार, "लंदन: सादिक खान बनल पहिल मुस्लिम मेयर, नै चलल मोदी कार्ड", आजतक।
- ↑ AFP की रिपोर्, "लेबर पार्टीके सादिक खान जीतलक चुनाव, बनल लण्डनक पहिल मुस्लिम मेयर", एनडीटीवी इंडिया।


text:
नवका- पुरनका लेख सर्च करु...
नियोजित शिक्षक के लेल पेंशन योजना
बिहार मे नियोजित शिक्षक के लेल अगिला साल सं पेंशन योजना शुरू होएत. मुख्यमंत्री नीतीश कुमार जी एकर घोषणा करलखिन्ह.
नीतीश जीक मुताबिक यूटीआई के संग मिल कs एहि पेंशन योजना के लागू कएल जाएत. हुनकर कहनाय छलन्हि जे नियोजित शिक्षक के
रिटायर भेलाह के बाद पेंशन के रूप मे मास मे 8 सं 9 हजार रुपया मिलतन्हि.
एहि पेंशन स्कीम मे टीचर के वेतन सं मास मे दू सय रुपटा कटतन्हि. पेंशन मद मे सरकार सेहो एतेक रुपया जमा करत.
रिटायर भेलाह के बाद मास में 8 सं 9 हजार रुपया अखन नीक लगैत अछि. मुदा जेहि टाइम मे ओ टीचर रिटायर होथिन्ह ओहि टाइम मे रुपया के वैल्यू काफी कम भ गेल रहत.
ओहि टाइम यानी आई सं 20-25 साल बाद ई 8-9 हजार रुपया काफी कम लागत. मुद्रास्फीति के हिसाब सं ई काफी कम भ जाएत ओहि टाइम.
सरकार के एहि रकम के बढ़ाबय के कोशिश करबाक चाही. स्कीम शुरू होए मे अखन टाइम अछि तखन तक एकरा सुलझाएल जा सकैत अछि. रकम किछ बढ़ाएल जा सकैत अछि.
एहि पेंशन स्कीम के फायदा राज्य केर करीब ढ़ाई सं तीन लाख टीचर मे मिलतन्हि.
1 टिप्पणी:


text:
।।गुरुर ब्रह्मा गुरुर विष्णु गुरुर देवो महेश्वरः
गुरुः साक्षात्परब्रह्मा तस्मै श्री गुरुवे नमः।।
जन्मदाता माँ-बाबूजी सँ लय क एखनतक जीवन में जिनका सँ किछु सिखबाक अवसर भेटल सब पूजनीय स्नेहीजन के सादर प्रणाम करैत “शिक्षक दिवस” के अशेष शुभकामना आ बधाई।
हमर जन्म मिथिला में भेल मुदा होश सम्हारलाक बाद पालन-पोषण आ शिक्षा-दीक्षा पटना में भेल एहिलयक बिहारी प्रवृति बेसी सिखल।
बच्चा में पढ़ाई हनुमान नगर – कंकड़बाग, पटना के ज्ञान विकास विद्यालय में भेल आ ओतय स्व. श्री हीरालाल महतो जीवन के प्रथम शिक्षक भेलाह आ ओहि के बाद मैट्रिक टी के घोष अकेडमी, अशोक राजपथ, पटना सँ भेल ओतय स्व. आर. एन. सिंह के मार्गदर्शन भेटल।
ओहि के बाद अनन्त गुरूजी के आश्रय आ मार्गदर्शनक पश्चात 2001 ई. में ईंजिनियरिंग करय महाराष्ट्र गेलौं त संगमनेर, अहमदनगर कॉलेज में डॉ. अशोक कुमार मिश्रा गुरु भेलाह जिनक देल ज्ञान आ मार्गदर्शन स्मृति के कण-कण में बसि गेल।
हम मैथिल छी आ हमर एकटा पृथक अस्तित्व अछि बिहार आ आन प्रदेश सँ ई सर्वप्रथम हिनक सिखाओल अछि। अपन अस्तित्व आ अस्मिताक लेल लड़ब आ जीतब ई सीख देनिहार अशोक सर छथि। मूलत: भागलपुर के रहनिहार डॉ. अशोक कुमार मिश्रा हमर सबके अमृतवाहिनी कॉलेज ऑफ इंजीनियरिंग, संगमनेर के डीन आ प्रिंसिपल छथि।अपन घर सँ 2000 किलोमीटर दूर जाकय अपन मातृभाषा, मातृभूमि आ अपन मैथिल सँ जुड़ब आ एकजुटता सँ अपन समाज लेल लड़ब हिनके सिखाओल अछि।
ओहि ठाम एकटा महाराष्ट्रियन शिक्षक डॉ. राकेश पाटिल भेटलथि जे अपना संग महाराष्ट्र के संस्कृति के कण-कण सँ परिचय करौलथि आ तहने अपन मातृभूमि के लेल जनबाक ईच्छा मोन में प्रबल भेल आ मैथिलत्व के बोध बढ़ल।
एकबेर पाटिल सर के पिताजीक श्राद्ध-कर्म में नासिक के सुदूर गाम में जेबाक अवसर भेटल छल। ओतय के परम्परा अपना ओतय के श्राद्ध परंपरा सँ मिलैत देखल आ ओतय परिचय पुछला पर जहन कहलौ हम मिथिला के ब्राह्मण छी त बुजुर्ग लोकनि एना भय प्रेम आ आशीष देलाह जे मोनक हर कोना में एखनतक बसल अछि।
कालेज में रहिते आ कॉलेज सँ निकललाक बाद मैथिलत्व हमर आत्मा में बसि गेल छल। जहिया कहियो गाम अबै छलौ त गामक हालत मोन के हृदय तक व्यथित कय दैत छल आ मोन में कतौ ई प्रण लेल छल कि अपन जीवनक उद्देश्य यैह राखब कि अपन मातृभूमि लेल सर्वस्व अर्पण कय यथासंभव स्थिति में सुधार अनबाक चेष्टा करब। मुदा पुन: दिल्ली-बंबई जाईत ई भावना कम भय जाईत छल आ अपन जीविकोपार्जन में लागि जाई छलौं, मुदा मोन में एकटा टीस रहिए जाई छल। पुन: गाम आबी त ओ दबल भावना बढ़ि जाई छल आ वापस गेला पर मोनक स्वप्न मोन तक सिमटि जाय छल।
विवाहोपरांत अपन संस्कृति के वृकृत होईत रूप सबहक ज्ञान भेल आ देखल कि केना लोक अपन संस्कृति सँ विमुख भेल जा रहल छथि। लोक अपन मातृभाषा , अपन परिचय , अपन मूल-गोत्र सब बिसरि विधर्मी भेल जा रहल छथि।
तहन अपन मातृभूमि मिथिला आ मातृभाषा मैथिली लेल जनजागरण संगहि सम्पूर्ण मिथिला एकीकरण के लक्ष्य लय स्व. पं. ताराकांत झा जी के प्रेरणास्रोत मानि कय “मैथिल मंच” के स्थापना कयल आ देशभरि के समस्त मैथिल संस्था आ मिथालाक गणमान्य लोकनिक सम्पर्क में एलौं। स्व. पं. ताराकांत झा, डॉ. बैद्यनाथ चौधरी ‘बैजू’, डॉ. अयोध्यानाथ झा, डॉ. धनाकर ठाकुर, रत्नेश्वर झा, अशोक झा, प्रेमचन्द्र झा, विद्यानाथ झा, सृष्टि नारायण झा, जीवकांत झा, उदयशंकर मिश्र, ईं. शिशिर झा, संजय मैथिल आदि अनन्य अभियानी लोकनिक मार्गदर्शन सँ संग आ समन्वय बनेबाक सतत प्रयास कयलौ।
तत्पश्चात 2016 सँ पूर्णरूपेण मिथिला अभियान में समर्पित भय गेलौ आ 2018 में दरभंगा पूर्णतया आवास बनेलौ।
मिथिला-मैथिली आँदोलन में ओना त सबगोटेक संग आ सहयोग भेटल मुदा एकटा अभिभावक जकाँ संग सहयोग आ मार्गदर्शन भेटल मिथिला-मैथिली के स्तंभ डॉ. बैद्यनाथ चौधरी ‘बैजू’ जी सँ। 2016 आ 2017 में दिल्ली में मिथिला राज्य आँदोलन आ मिथिलाक समुचित विकास लेल कतेको आयोजन कयल आ 2018 में “मिथिला राज्य परिसीमन जागृति यात्रा” लेल दरभंगा में सब मिथिला-मैथिली अभियानी लोकनि सँ भेट करबाक क्रम में बैजू जी सँ भेंट कयलौं। एकबेर में बात सुनि सीधा कहलाह जे विद्यापति सेवा संस्थान के जगह अहाँक जहि काज में उपयोग हुए नि:संकोच करू आ जे आवश्यकता होयत एहि अभियान में हम तैयार छी। एहि सँ पहिने बैजूजी सँ हमरा पारिवारिक भेंटघाट बहुत बेर छल, दिल्ली में कतेको बेर जंतर-मंतर पर अखिल भारतीय मिथिला राज्य संघर्ष समिति के धरना प्रदर्शन में भेंट छल। एहिके बाद सँ सतत हिनक मार्गदर्शन भेटि रहल अछि।
मैथिली आँदोलन सँ लय क मैथिलीके संविधान के अष्टम अनुसूची में शामिल करबा लेल हिनक प्रयास संग हिनक जीवन के बारे में नजदीक सँ जनबाक अवसर भेटल। मिथिला-मैथिली लेल अपन सर्वस्व न्योछावर कय अपन सीमित साधन संग भारत आ नेपालक मिथिला के एकीकरण के संकल्प एखनहु हिनक स्वप्न अछि। हमरा सबके ई असंभव लगैत अछि, बारंबार अनुरोधक बाबजूद ई अपन ओहि संकल्प के संग प्रतिबद्ध छथि। आजुक समय में पृथक मिथिला राज्य के लेल अपन मंच सँ लय कय हर जगह आवाज उठेनिहार एकमात्र अभियानी के रूप में हम हिनका देखल। जाहि रूपे हिनक छवि के वर्णण सुनल छल पहिले ओहिके एकदम विपरीत देखल आ ओहिसँ हमर मोन में स्वत: प्रेम आ हिनक मातृभूमि के प्रति भक्ति के अनुसरण होबय लागल।
आजुक एहि दिन अपन एहि गुरुजन सबके प्रणाम करैत सतत आशीर्वाद आ मार्गदर्शन के आशा करय छी।


text:
इंस्टिट्यूटक आखिरी दिन छल... कॉन्वोकेशन मे शामिल अठाइसो स्टुडेंट... स्टुडेंट नहि जर्नलिस्ट कहिऔ...बड़ खुश छलखिन्ह...कॉन्वोकेशन केर बाद भेल पार्टी मे कई अखबारक एडिटर... बड़का-बड़का पत्रकार... मंत्री... नेता... अधिकारी... आओर दिल्ली मे रहय वाला पत्रकार सभ अपन-अपन दोस्त... परिवार के संग आएल छलाह.
सभ एक-दोसरा सं मिल रहल छलाह... नाचि-गा रहल छलाह... खा-पीब रहल छलाह. हमहुं किनको सं गप करय मे बिजी छलहुं...कि मिताली आबि कहलीह, “हाय हितेंद्र, हिनका सं मिलु... हमर कजिन तान्या...फाइनल ईयर मे छथीह”
घर पर अक्सर अहांक आओर दोसर फ्रेंड सभ के बारे मे गप होएत रहैत अछि. मुदा ई अहां सं किछ बेसि प्रभावित छथीह कि आखिर हितेंद्र मे कि छनि जे हम एतेक तारीफ करैत रहय छिएन्हि...लिअ आई खुद मिलि लिअ...एतेक कहि ओ तान्या के हमरा पास छोड़ि दोसर लोक सभ सं मिलए-जुलए लगलीह.
तान्या! अहा कि कहल जाए. हम देखतहि रहि गेलहुं. जेना कोनो फिल्मी हीरोईन... जेना कोनो स्वर्गक अप्सरा साक्षात हमरा आगां ठाड़ होतहि. सुन्दरता के जतेक प्रसंशा कएल जाए कम होएत... गोर खिलल-खिलल चेहरा... एकटा अलगे लालिमा लेने... जेना दूध मे सिंदूर मिला देने होए.
हम कॉलेजक पढ़ाई पूरा क निकलल आ ओ कॉलेज आखिरी साल मे... दूनू जवानीक दौर मे कदम राखि चुकल छलहुं. एहन मे त मोन मे ख्याल सेहो सतरंगी आबैत अछि न ! दुनिया के सभ चिंता सं मुक्त अपन अलगे दुनिया मे.
तान्या सं मिल एकदम सं फिल्मी कहानी जकां किछ-किछ होए लागल...किछिओ काल नहि भेल कि लागए लागल जेना तान्या के कई साल सं जानैत छी. एतेक अपनापन भ गेल जे कहल नहि जा सकैत अछि... होएबो किएक नहि करैत ओ छलीहे तेहने. ककरो अपना तरफ आकर्षित करि सकैत छलीह.
आब एहन भेल जे पार्टी मे के-के आएल छथिन्ह...किनका-किनका सभ सं मिलए के अछि... ई सभ भूलि पार्टी के आखिर तक बस तान्या के साथ रहि गेलहुं...सभ छूटि गेल...आखिर तान्या सं मिलला के बाद ककरा सं मिलतहुं... लागैत छल जेना हमरा सभ किछ मिलि गेल होए... आओर किछ सुझा नहि रहल छल. उम्र के एहि पड़ाव मे आओर दोसर किछ के कामना सेहो नहि रहय छनि.
नहि जाने... संगे-संग खाएत-पिबैत कि-कि बतिआएत रहलौं...पार्टी खत्म भेलाह पर भारी मोन सं बॉय कहलौं. समय केना गुजरल पता नहि चलल. लागल जे किछ देर आओर संग रहितौं त कतेक नीक रहैत.
ओ अपना घर चलि त गेलीह...मुदा हमरा दिल-दिमाग पर छा गेलीह. हमर मोन-मस्तिष्क पर सिर्फ तान्या...तान्या रहि गेल. खाए-पिबय.. सुतए-उठए...घुमए-फिरए सं लsक पढ़ए-लिखए तक...बस तान्या-तान्या...आओर किछ सुझाएते नहि छल. अजीब हाल भ गेल. एकटा अलगे रोमांच छा गेल.
अगिला दिन काटनाए मुश्किल भ गेल. कि कएल जाए. किछ फुराएत नहि छल. रहल नहि गेल. केहुना हिम्मत करि फोन करलौं. गप भेल...तय भेल जे पास के चाणक्या सिनेमा कॉम्प्लैक्स मे मिलल जाए. ओहि टाइम ई दिल्ली के हैपनिंग पैलेस छल.
फेर मिलए के गप पर खुशी के ठेकान नहि रहल. मिलए के तैयारी होए लागल. लड़की जकां बनय-ठनय लागलहुं...पहिल बेर ऐना भेल जे बेर-बेर आईना के आगां ठाड़ भ अपना के देखैत रहलौं... एम्हर सं त ओम्हर सं...किछ बेजाए तं नहि लागि रहल अछि.
सोचए छलहुं जे ई कहब त ओ कहब...मिलए लेल दिल बेताब... नजर बेर-बेर घड़ी पर जा रहल छल. लागए छल कहिं देर नहि भ जाए. समय कटि नहि रहल छल. तय समय सं आधा घंटा पहिनहिं चाणक्या पहुंचि गेलहुं.
मुदा ई कि! तान्या सेहो पहिने सं पहुंचल छलीह... यानी आग एम्हरे नहि ओम्हरो धधैकि रहल छल... घंटों बैसल रहलौं...एक-दोसरा के देखैत रहलौं... मुस्कुराएत रहलौं... नहि जाने कोन-कोन सब्जेक्ट पर गप भेल...ओना बोलनाए कम निहारनाए बेसि भ रहल छल.
ओहि दिन के बाद त फेर भेंट-मुलाकातक जेना सिलसिला चलि पड़ल...कोनो दिन एहन नहि रहल जे भेंट आ गप नहि होएल होए. एम्हर गाम सं सेहो फोन आबैत छल जे कोर्स खत्म भ गेल छह किछ दिन के लेल घर आबि जाsह. मुदा बहाना बना कि अखने तं कोनो ठाम नौकरी देखल जा सकैत अछि...गाम जनाए टालि दैत छलहुं.
भगवानक कृपा सं जल्दीए न्यूज़ चैनल मे नौकरी लागि गेल...तान्या सेहो पढ़ाई पूरा करि कम्पीटीशनक तैयारी करय लगलीह. कैट के परीक्षा के बाद हुनकर सेलेक्शन आईआईएम बैंगलोर लेल भ गेलन्हि...दिल्ली सं दूर भ गेलीह. अखन धरि जे रोज मुलाकात के सिलसिला छल ओ बंद भ गेल. बस फोनक आसरा रहि गेल.
वीकेंड पर मिलए वाला दू दिनक छुट्टी मे मिलए लेल कई बेर बैंगलोर सेहो गेलहुं... बीच-बीच मे ओहो छु्ट्टी मे दिल्ली आबि जाए छलीह. ई समय केना बीतल पता नहि चलल. आईआईएम के आखिरी साल मे तान्या के कैम्पस सेलेक्शन एकटा एमएनसी कंपनी मे भ गेलन्हि...ऑप्शन दिल्ली आओर ऑस्ट्रेलिया दूनु के छल मुदा ओ इंडिया मे रहनाए पसंद करलीह.
दिन गुजरैत गेल... तान्या ओहि टाइम तं ऑस्ट्रेलिया जाए सं मना करि देने छलीह मुदा प्रमोशन के बाद ओतय जाए सं मना नहि करि पएलीह. एहि बीच सभ किछ ठीक-ठाक चलैत रहल... काम मे व्यस्तता बढ़ैत गेल...हमहुं व्यस्त रहय लागलौं...तान्या सेहो बिजी रहय लगलीह.
दिल्ली मे संग रहनाए के जगह आब फोन...चैट सं मुलाकात होए लागल... ऐना भेल जे रोज -रोज के जगह वीकेंड पर गप होए लागल...फेर ऐहन भेल कई बेर 15-15 दिन तक कोनो गप नहि...असल मे ड्यूटी के चक्कर मे कई बेर एतए हम जागल त ओ सुतल...आ ओ जागल त हम सुतल... टाइमक फर्क के कारण सभ उलट-पुलट भ गेल. टाइम चेंज...सब किछ चेंज...नजरक दूरी जिगरक दूरी बनि गेल...
साल भर भ गेल मिलल... ई त दिले जानैत अछि जे हुनका बिना केना रहैत छी. सच मे तान्या अहांके हम बड़ मिस करि रहल छी...मुदा अहां सेहो एकरा केना सहैत होएब?


text:
मिथिला लेल प्राइवेट मेम्बरकेर बिल - संसदमे!
जाहि लेल ५ दिसम्बर बेसी संख्यामे जुटबाक अनुरोध कैल जा रहल अछि तेकर भूमिका स्पष्ट करब जरुरी बुझाइछ।
सरकार द्वारा कानून बनेबाक लेल जे विधेयक बहस करबा लेल संसदमे राखल जाइछ तेकरा गवर्नमेन्ट बिल कहल जाइछ (वेस्टमिन्स्टर सिस्टम - जेकरा भारतीय संविधानसेहो अनुसरण करैछ) आ जे कैबिनेटसँ इतर सरकारक सहयोगी वा विरोधी पक्षक सदस्य द्वारा राखल जाइछ तेकरा प्राइवेट मेम्बर बिल मानल जाइछ। १९४७ केर तुरन्त बाद जखन मिथिला राज्यक माँग भारतीय संसदमे पास नहि भेल आ फेर राज्य गठन आयोग द्वारा सेहो १९५६ मे आरो-आरो नव राज्य गठन होयबा समय सेहो एकरा नकारल गेल तेकर बादसँ आधिकारिक बहस भारतीय संसदमे एहिपर नहि भेल अछि। ताहि लेल दरभंगासँ भाजपा संसद कीर्ति झा आजाद एहि विषयपर गंभीरतापूर्ण संज्ञान लैत बौद्धिकतासँ भरल ऐतिहासिकता आ उपलब्ध दस्तावेज सबकेँ समेटने अपना दिशिसँ मिथिलाक अस्मिताक रक्षा लेल डेग उठौलनि आ एहि क्रममे हुनका द्वारा प्रस्तुत बिल "बिहार झारखंड पुनर्संयोजन विधेयक २०१३" (The Bihar Jharkhand Reorganization Bill, 2013) संसदमे बहस लेल प्रस्तावित कैल गेल अछि। विधान अनुरूप कोनो बिलपर बहस लेल राष्ट्रपतिक मंजूरी आवश्यक रहनाय आ फेर समुचित तारीख दैत एहिपर बहस केनाय आ यदि सदन एकरा मंजूर करैत अछि तँ संविधानमे प्रविष्टि केनाय - यैह होइछ प्राइवेट मेम्बर बिल।
जेना ई बुझल अछि जे मिथिला राज्यक माँग भारतक स्वतंत्रता व ताहू सँ पूर्वहिसँ कैल जा रहल अछि - कारण बस एकटा जे "मिथिला अपना-आपमे परिपूर्ण इतिहास, भूगोल, संस्कृति, भाषा, साहित्य, संसाधन, समाजिकता आ सब आधारपर राज्य बनबाक लेल औचित्यपूर्ण अछि" आ भारतीय गणतंत्रमे राज्य बनबाक जे आधार छैक तेकरा पूरा करैत अछि.... दुर्भाग्यवश अंग्रेजक समयमे प्रान्त गठन करबा समय मिथिला लेल पूरा अध्ययनक बावजूद बस किछेक खयाली कल्पनासँ एकरा मिश्रितरूपमे 'बिहार' राज्य संग राखि देल गेल छल, मुदा बिहारसँ पहिले उडीसाक मुक्ति (१९३६) आ फेर झारखंडक मुक्ति (२०००) मे कैल गेल यद्यपि मिथिलाक माँग ताहू सबसँ पुरान रहितो एहिठामक लोकसंस्कृतिक संपन्नता आ लोकमानसक सहिष्णुताकेँ कमजोरी मानि बस सब दिन संग रहबाक लेल अनुशंसा कैल गेल... परञ्च जे विकास करबाक चाही से नहि कैल गेल, जे पोषण करबाक चाही सेहो नहि कैल गेल... उल्टा जेहो पूर्वाधार एहिठाम विकसित छल तेकरो धीरे-धीरे मटियामेट कय देल गेल। बिहारक शासनमे सब दिन मिथिला क्षेत्र उपेक्षित रहि गेल। एक तऽ प्रकृतिक प्रकोप जे बाढिक संग-संग सूखाक दंश, ऊपरसँ कोनो वैज्ञानिक वा विकसित प्रबंधन नहि कय बस दमन आ उपेक्षाक चाप थोपि मिथिलाक लोकमानसकेँ आन-आन राज्य जाय सस्ता मजदूरी आ चाकरीसँ जीवन-यापन करबाक लेल बाध्य कैल गेल। परिणामस्वरूप एहि ठामक विकसित आ सुसभ्य परंपरा सब सेहो ध्वस्त भेल, लोकसंस्कृतिक मृत्यु होमय लागल आ आब मिथिला मात्र रामायणक पन्नामे नहि रहि जाय से डर बौद्धिक स्तरपर स्पष्ट होमय लागल। तखन तऽ जे विधायक (जनप्रतिनिधि) एहिठामसँ चुनाइत छथि आ केन्द्र व राज्यमे जाइत छथि हुनकहि पर भार रहल जे मिथिलाकेँ कोना संरक्षित राखि सकता - लेकिन जाहि तरहक नीतिसँ मिथिलाकेँ विकास लेल सोचल गेल ताहिसँ उपेक्षा आ पिछडापण नित्यदिन बढिते गेल। हालत बेकाबू अछि, लोकपलायन चरमपर अछि, शिक्षा, उद्योग, कृषि, प्रशासन सब किछु चौपट देखाइत अछि। बिना राज्य बनने कोनो तरहक सुधारक गुंजाइश न्यून बुझाइछ।
हलाँकि भारतमे लगभग ३०० सँ ऊपर प्राइवेट मेम्बर बिल आइ धरि आयल, ताहिमे सँ बिना बहस केने कतेक रास गट्टरमे फेका गेल तऽ लगभग १४ टा विधानक रूपमे सेहो स्वीकृति पौलक। एहि बिलक भविष्य जे किछु होउ से फलदाता बुझैथ, लेकिन एक सशक्त-जागरुक चेतनशील मैथिलक ई कर्तब्य बुझापछ जे अपन राजनैतिक अधिकार लेल एना हाथ-पर-हाथ धेने नहि बैसैथ आ अपन अधिकार लेल आवाज धरि जरुर उठबैथ। यदि भारतीय गणतंत्रमे मिथिलाक मृत्यु तय छैक तऽ भारतक भविष्यनिर्माता सब जानैथ, लेकिन एक "मैथिल" लेल अपन भागक कर्तब्य निर्वाह करबाक जरुरत देखैत अपील कैल जा रहल अछि जे जरुर बेसी सऽ बेसी संख्यामे जन्तर-मन्तरपर ओहि बिलकेर समर्थन लेल राजनैतिक समर्थन जुटेबाक उद्देश्यसँ आ मिथिला राज्य संयुक्त संघर्ष समिति द्वारा राखल गेल धरनामे सद्भाव-सौहार्द्रसंग सहभागिता लेल सेहो हम सब पहुँची। अपन अधिकार लेल संघर्ष करहे टा पडैत छैक, बैसल कतहु सँ कोनो सम्मान वा स्वाभिमान प्राप्त नहि भऽ सकैत छैक, ई आत्मसात करैत हम सब एकजुटता प्रदर्शन करी।
याद रहय - ५ दिसम्बर, २०१३, स्थान जन्तर-मन्तर, समय दिनक १० बजेसँ।


text:
दड़िभंगा. जुड़िशीतल पर लहेरियासरायक रामाश्रय राय पब्लिक स्कूलमे दू दिना मिथिला महोत्सव आयोजित भेल. मैथिली लोक संस्कृति मंच लहेरियासराय द्वारा आयोजित एहि महोत्सवक पहिल दिन अर्थात शनिदिन आयोजन दू सत्र मे विभाजित छल. पहिल सत्र मे आगत विशिष्ट जन संबोधित कयलनि त' सत्र मे सांस्कृतिक कार्यक्रम भेल.
पहिल सत्र केर कार्यक्रमक अध्यक्षता मैथिल पुत्र प्रदीप कयलनि. उद्घाटन राजकिशोर झा द्वारा भेल जे ममता ठाकुर द्वारा गोसाओनिक गीत सं कार्यक्रम आगू बढल. महासचिव केर प्रतिवेदन प्रो उदय शंकर मिश्र प्रस्तुत कयलनि. मुख्य पाहुन विनोद नारायण चौधरी मिथिला केर लोक संस्कृति बचयबाक बेगरता बतओलनि. ओतहि सुदर्शन जी महाराज मिथिला राज्य हेतु ग्रामीण भागीदारी बढयबाक बात कहलनि.
एहि अवसर पर बाल आयोग अध्यक्ष निशा झा, प्रभात रंजन दास, सुरेश्वर झा, जगदीश साव, डॉ जयशंकर झा आदि उपस्थित छलाह. डॉ चन्द्रकान्त मिश्र केर 'गंगा अवतरण' ओ 'कुंभ महापर्व' पोथीक विमोचन भेल. दोसर सत्र मे कवि गोष्ठी आयोजित छल जकर अध्यक्षता चंद्रेश कयलनि. कवि गोष्ठी मे उमेश 'कल्पकवि', पंकज सत्यम, सीताराम मिश्र, जटा शंकर मिश्र, शत्रुघ्न पासवान 'सहयात्री', रामनरेश राय, अमित मिश्र, मुकुंद मयंक, विद्याकर, रामकुमार झा, चन्दन कुमार झा आदि कविता पाठ कयलनि. गोष्ठीक संयोजक रामकुमार झा छलाह. ममता ठाकुर ओ टीम द्वारा सांस्कृतिक कार्यक्रम बेस रंग जमओने रहल.
मिथिला महोत्सवक दोसर दिन अध्यक्षता सीपीआईक जिला मंत्री रामकुमार झा केलनि आ अतिथीक स्वागत मंचक महासचिव प्रो॰ उदयशंकर मिश्र आ डाँ॰ जयशंकर झा केलनि. एहि अवसरपर उद्घाटन करैत पूर्व केन्द्रीय मंत्री मो॰ अली अशरफ फातमी कहलनि जे मिथिलावासी शिक्षित आ शान्तिप्रिय छथि, संगहि पृथक मिथिला राज्यक माँगकें उचित बतबैत, मैथिली आ मैथिली भाषाक माध्यमसँ नेनासँ लऽ उच्च वर्ग धरि शिक्षा देबाक बातपर जोर देलनि. सांसद कीर्ति आजादक कहब छलनि जे मिथिलाक संस्कृति उच्च कोटिक अछि. अपन संस्कार आ संस्कृतिकें जागृत रखबाक लेल युवासँ अनुरोध केलनि. ओ कहलनि जे संस्कृतक बाद मैथिली सबसँ बेसी शुद्ध भाषा अछि. एडीजीपी राकेश कुमार मिश्र कहलनि जे जँ आन राज्य बनि सकैत अछि तँ मिथिलो बनबाक चाही. सब अतिथीकें पाग आ दोपटा दऽ स्वागत कएल गेल. मंच द्वारा छपाओल स्मारिका "अछिञ्जल"क विमोचन अतिथी सब केलनि.
"मैथिली विकासक अवधारणा" विषयपर विचार गोष्ठी आयोजित कएल गेल. एहि अवसरपर मंचक अध्यक्ष मैथिलीपुत्र प्रदीप, नगर विधायक संजय सरावगी, पूर्व विधान पार्षद दिलीप चौधरी, डाँ॰ बैद्यनाथ चौधरी "बैजू" , डाँ॰ टुनटुन झा 'अचल' , महेन्द्र साह, डा॰ कमरूल हसन आदि कतेको विद्वान लोकनि उपस्थित छलाह.
मिथिला महोत्सवक दोसर दिन अध्यक्षता सीपीआईक जिला मंत्री रामकुमार झा केलनि आ अतिथीक स्वागत मंचक महासचिव प्रो॰ उदयशंकर मिश्र आ डाँ॰ जयशंकर झा केलनि. एहि अवसरपर उद्घाटन करैत पूर्व केन्द्रीय मंत्री मो॰ अली अशरफ फातमी कहलनि जे मिथिलावासी शिक्षित आ शान्तिप्रिय छथि, संगहि पृथक मिथिला राज्यक माँगकें उचित बतबैत, मैथिली आ मैथिली भाषाक माध्यमसँ नेनासँ लऽ उच्च वर्ग धरि शिक्षा देबाक बातपर जोर देलनि. सांसद कीर्ति आजादक कहब छलनि जे मिथिलाक संस्कृति उच्च कोटिक अछि. अपन संस्कार आ संस्कृतिकें जागृत रखबाक लेल युवासँ अनुरोध केलनि. ओ कहलनि जे संस्कृतक बाद मैथिली सबसँ बेसी शुद्ध भाषा अछि. एडीजीपी राकेश कुमार मिश्र कहलनि जे जँ आन राज्य बनि सकैत अछि तँ मिथिलो बनबाक चाही. सब अतिथीकें पाग आ दोपटा दऽ स्वागत कएल गेल. मंच द्वारा छपाओल स्मारिका "अछिञ्जल"क विमोचन अतिथी सब केलनि.
"मैथिली विकासक अवधारणा" विषयपर विचार गोष्ठी आयोजित कएल गेल. एहि अवसरपर मंचक अध्यक्ष मैथिलीपुत्र प्रदीप, नगर विधायक संजय सरावगी, पूर्व विधान पार्षद दिलीप चौधरी, डाँ॰ बैद्यनाथ चौधरी "बैजू" , डाँ॰ टुनटुन झा 'अचल' , महेन्द्र साह, डा॰ कमरूल हसन आदि कतेको विद्वान लोकनि उपस्थित छलाह.
(Report: मिथिमीडिया ब्यूरो)
Tags: हालचाल


text:
एहि साइट सं अहां कई तरहक सेवा के फायदा उठा सकय छी. सामान खरीद सकय छी... गिफ्ट भेज सकय छी... रेल... हवाई जहाज के टिकट
खरीद सकय छी. रिजर्वेशन करा सकय छी... पीएनआर नंबर चेक करि सकय छी.
किताब...मैगजीन सं लsक कई तरहक सेवा के फायदा उठा सकय छी. पैसा के भुगतान वीजा... मास्टरकार्ड... आईटीजेड कार्ड... डेबिट/एटीएम/ कैश कार्ड संग दोसर कई तरह सं करि सकय छी. साइट के तं कहनाय अछि जे एहि मे भुगतान एटीएम कार्ड सं बेसि भरोस लायक अछि.
ओना अखन हम सिर्फ डाउनलोड करलौं अ... सर्विस के कोनो फायदा नहि उठयलौं. बस भरोस के बात एतबा जे IRCTC मोबाइल सं रेल टिकट सेवा देबय के लेल एकरा संग करार... गठबंधन करने अछि.
एहि के बारे मे आओर जानय लेल अहां एकर साइट ngpay आओर irctc पर जा सकय छी. Customer Care नंबर 080-67004000. आओर 011- 23344787 पर सम्पर्क करि सकय छी. एहि सेवा के इस्तेमाल करय वाला अपन दोस्त सं पूछि सेहो सकय छी.


text:
मैथिली भाषा-साहित्यक अपूरणीय क्षति:
पं.चन्द्रनाथ मिश्र ‘अमर’ नहि रहलाह।
(02 मार्च,1925 – 01 अप्रैल,2021)
मैथिली साहित्य के पुरोधा कही वा मिथिला आ मैथिली में राष्ट्रवादी विचारधारा के प्रणेता आ सबसँ पैघ पोषक के रुप में पं चन्द्रनाथ मिश्र अमर के नाम लेल जाईत रहत। आई मिथिला में सशक्त राष्ट्रवादी विचारधारा के युवाकाल देखैत अपन मिथिला में चारूकात चमकैत लहलहाईत धर्मध्वजा देखैत आई ‘अमरजी’ गोलोक प्रस्थान कयलाह।
हमरा सन छोट कार्यकर्ता लग हुनक बेसी सत्संग त नहि अछि मुदा हमसब ई सौभाग्य बुझय छी जे हुनक आशीर्वाद आ प्रेरणा सँ मिथिला में एकटा प्रारंभ करबाक दायित्व भेटल छल। 2018 में दरभंगा एलाक उपरांत मैथिली साहित्य में राष्ट्रवादी लेखन के प्रसार हेतु एकटा मंच के आवश्यकता बुझला पर मैथिल मंच के संयोजन में सम्पूर्ण दरभंगा के मिथिला-मैथिली अभियानीलोकनि सँ विचार लय बाबूजीक पुस्तकालय के निर्माण कयल गेल छल जहिमे स्व पं चन्द्रनाथ मिश्र अमर जी अपना हाथ सँ अपन पुस्तक पुस्तकालय हेतु प्रदान कयने छलाह। संगहि हमरा ई दायित्व देने छलाह जे एहिके संचालन आ संयोजन करबाक अछि।
अपन क्षमतानुसार देल दायित्व के निर्वहन करय छलौं मुदा मोन में कचोट रहिगेल जे अपन काज हुनका कम सँ कम एकबेर देखा सकितौं आ आगाक मार्गदर्शन लैतौं।
लिखबाक लेल शब्द नहि भेटि रहल अछि ……. एखन बस एतबे……..चाहे जेना होई…..जे करय पड़य……..अपन दायित्व लेल क्षमतानुसार शत प्रतिशत योगदान दैत रहब।
.
जय मिथिला
जय जय मैथिल
www.maithilmanch.in
मैथिली भाषा-साहित्यक अपूरणीय क्षति: पं.चन्द्रनाथ मिश्र ‘अमर’ नहि रहलाह
मैथिली भाषा-साहित्यक अपूरणीय क्षति:


text:
कलकत्ता : मैथिल युवा सामाजिक विकास मंच द्वारा 15 फरवरीकें कार्यक्रम आयोजित भेल जाहिमे मैथिली पत्रिका कर्णामृत केर संपादक राजनन्दन लाल दास मुख्य अतिथिक रूपमे उपस्थित छलाह. एहि अवसरपर नबोनारायण मिश्र, मिथिलेश कुमार झा, जुगल किशोर झा, सुबिमल वर्मा, अशोक कुमार झा आदि उपस्थित छलाह.
संस्था केर अध्यक्ष प्रेम नारायण झा जनओलनि जे प्राथमिकसं हाइस्कूलकेर छात्र लोकनि लेल क्विज प्रतियोगिता केर आयोजन कएल गेल छल. संगहि विद्यापतिक प्रचार-प्रसार हेतु हुनक भराएल फोटो सेहो वितरित कएल गेल. मैथिली-मिथिलाक प्रचार-प्रसार लेल मंच सक्रिय रहल अछि.
ज्ञात हो जे मंच उत्तराखंड त्रासदीमे सेहो लोकक मदति लेल राशि ओ वस्त्र पठओने छल. एकर संगहि संस्था एम्बुलेंस सेवा सेहो परिचालित रखने अछि.
(रिपोर्ट : मिथिमीडिया ब्यूरो)
Tags: हालचाल हालचाल : एहिपार


text:
आइसीआइसीआइ बैंक कालीबाड़ी भट्टा बाजार शाखा के सफाई कर्मी विक्की मल्लिक के बैंक खाता से 15 करोड़ टाका के लेनदेन भेलन्हि अछि। ई मामला प्रकाश मे तखन आयल जखन वित्तीय वर्ष 2012-13 एवं 2013-14 मे करोड़ों के लेनदेन करबाक लेल आयकर विभाग खाताधारक सफाई कर्मी मल्लिक क' नोटिस भेजलन्हि।
खाताधारक मल्लिक केर कहब छैन्ह कि नोटिस देख ओ दंग रही गेला कि हुंकार 2 बैंक खाता बैंक मे अछि आर एक खाता मे करोड़ों के लेनदेन कायल गेल अछि। पूर्णिया के सहवान टोला विकास बाजार निवासी विक्की मल्लिक एहि बैंक मे 2012 मे सफाई कर्मी के पद पर काज शुरू कएलन्हि। जाहिक एवज मे हुनका बैंक द्वारा 5500 टाका मानदेय देल जायत अछि।
एहि बैंक मे विक्की मल्लिक एक बैंक खाता 071201502794 खुजेलन्हि लेकिन ऐहिक बाद फेर बैंक मे दोसर बैंक खाता संख्या 071208500457 खोलल गेल। ई दोसर बैंक खाता 26 मार्च 2012 दिन खोलल गेल आर फेर एहि खाता मे करोड़ों के लेनदेन भेल। एहि खाता मे 10 दिसम्बर 2012 दिन 4 करोड़, 16 जनवरी 2013 दिन 9. 85 लाख, 17 जनवरी दिन 18 लाख आर 21 फरवरी 2013 दिन 40 लाख टाका जमा कराओल गेल छल।
ऐहिक अलावा एहि खाता से कैको बेर मोट रकम केर निकासी सेहो कायल गेल छल। एहि खाता मे बैंक ड्राफ्ट एवं आरटीजीएस केर माध्यम से सेहो कैको बेर बड़का रकम भेजल गेल छल। ओतहिविक्की कहला कि ओ एक खाता छोइर, दोसरखाता नहि खुजेलन्हि अछि। पुलिस अप्पन स्तर से ऐहि मामला के जांच शुरू क' देलन्हि अछि। ओतहि बैंक प्रबंधक एहि मामला मे किछ भी बतेबाक लेल राजी नहि भेला।


text:
जागरण अखबार के दिल्ली, आगरा आओर बरेली मे सब एडिटर, सीनियर सब एडिटर आओर चीफ सब एडिटर के जरूरत अछि.
अगर अहां पत्रकारिता मे अपन करियर
बनाबय चाहय छी तं ई अहां लेल बड़ नीक मौका अछि एकटा नीक पेपर मे काज करय के.
एक बात ध्यान राखब एकरा लेल अहां पास समय काफी कम अछि...सिर्फ 6 जुलाई तक के.
अगर अहां जागरण सं जुड़य चाहय छी तं तुरंत अपन रिज्यूमे एहि ईमेल पर भेज दिऔ-
dr.upendra@jagran.com
कोनो अखबार मे काज करि चुकल लोक के प्राथमिकता देल जाएत. मुदा सब एडिटर लेल फ्रेशर सेहो अप्लाई करि सकय छथिन्ह. अगर हुनका अहां मे पत्रकारिता के जोश-उत्साह देखय लेल मिलतन्हि तं ओ अहां के जरूर मौका देताह.
अहां सभ के हमर शुभकामना !


text:
हमर गाम केवटी मे मिथिला पेंटिंग ट्रेनिंग सेंटर खुली रहल अछि. गाम के लेल ई बड़ नीक गप अछि. एहि सं दरभंगा-मधुबनी जिला के एकटा बड़का इलाका के लोक फायदा उठा सकय छथिन्ह. किएक त हमर गाम दरभंगा आओर मधुबनी जिला के बीच मे अछि. केवटी द क दरभंगा सं नेपालक सीमा जयनगर के जोड़य वाला नेशनल हाइवे सेहो जाएत अछि.
हमर गामक हाईस्कूल मे अखनो इलाका के 10-12 किलोमीटर तक के छात्र पढ़य आबय छथिन्ह. ओना जखन हम स्कूल मे छलहुं तखन कहि सकय छी 50-50 किलोमीटर दूर तक के छात्र एहि ठाम पढय आबय छलखिन्ह. ओहि टाइम एहि ठाम छात्रावास के नीक व्यवस्था छल. सुदिष्ठ झा जीक समय केवटी स्कूल के पूरा दरभंगा-मधुबनी जिला मे एकटा अलग प्रतिष्ठा प्राप्त छल.
आब गाम मे मिथिला पेंटिंग ट्रेनिंग सेंटर खुली रहल अछि. एहि सेंटर के खोलय के शुभ कार्य करय जा रहल छथिन्ह राम कुमार दास जी. राम कुमार दास जी रिटायर माइनिंग इंजीनियर छथिन्ह. दास जी अखन 65 साल के छथिन्ह. दस साल के उम्र मे गाम सं पढ़ाई-लिखाई... नौकरी के सिलसिला मे जे बाहर निकललखिन्ह तं आब 55 साल बाद फेर सं गाम वापस आबय के मौका मिललन्हि.
पढ़ाई-लिखाई आ नौकरी लेल गाम सं निकलला पर कई बेर लोक मोन होएतहुं गाम के विकास के लेल समय नहि द पाबय छथिन्ह. दस तरहक पेंच मे फंसि जाए छथिन्ह. एहन मे सभ झंझट...पच्चर के पाछां छोड़ैत राम कुमार दास जी जे गाम वापस आबय के फैसला कएलखिन्ह एकर जतेक प्रशंसा कएल जाए कम होएत.
सभ दिन बाहर रहय वाला लोक के लेल...देश-दुनिया घुमय वाला वाला लोक के लेल...मेट्रो शहर...एसी कमरा...चौबीसों घंटा बिजली... गैस... कार... कम्प्यूटर... आधुनिक सुख-सुविधा के बीच रहय वाला लोक के लेल एकाएक गाम मे आsक बसय के निर्णय करनाए कोनो छोट गप नहि अछि. बाहर रहैत- रहैत लोक ओहि माहौल...ओहि क्लास... ओहि रहन-सहन के आदि भ जाए छथिन्ह. ओहन मे गाम वापस अनाय जिंदगी के फेर सिफर... शून्य सं शुरू करनाय जकां भ जाएत अछि.
राम कुमार दास जी 55 साल बाद गाम रहय लेल वापस अएलखिन्ह. एहन मे हुनका लेल गाम के कहि सकय छी 90 प्रतिशत सं बेसि लोक अनजान छथिन्ह. बस गाम मे एतबे रहय छै जे ई फलांमा के बेटा छथिन्ह आ पोता छथिन्ह. ई फलां छथिन्ह त ओ फलां छथिन्ह. एहन मे अनजान लोक के संग उम्र के एहि पड़ाव पर फेर सं नवका जिनगी शुरू करनाए वाकई हिम्मत केर काज छनि.
राम कुमार दास जीक पिताजी राधारमन लाल दास जी नामी डॉक्टर छलखिन्ह. हिनका सं इलाज के लेल इलाका के दूर-दूर सं लोक आबय छलखिन्ह. परोपकार के खुब काज करय छलखिन्ह आब रामकुमार जी ओहि परम्परा के आगां बढ़ाबैत गाम के विकास के लेल गाम वापस आबि गेल छथिन्ह. हिनका हमर सभक पूरा शुभकामना छनि आओर गाम के लोक से सेहो हिनकर हर संभव मदद करबाक चाहिएन्हि.
हिनका सं हमर भेंट फेसबुक के मार्फत भेल. भ सकैत अछि गाम मे हम हिनका देखने होएब बचपन मे... मुदा याद नहि अछि. हां हिनकर बाबूजी गाम मे रहय छलखिन्ह त हुनका सं रोज भेंट होएत छल जखन धरि गाम मे रहलौं. फेसबुक पर हिनका सं भेंट भेलाह के बाद गाम के प्रति हिनकर लगाव देखि बड़ खुशी भेल.
देश-दुनिया घुमय के क्रम मे हिनका अमरीका आओर कइटा दोसर देश मे मिथिला पेंटिंग (आई-काल्हि मधुबनी पेंटिंग के नाम सं लोक बेसि जानए छथिन्ह) के प्रति लोक सभ के प्रेम देख बड़ ताजुब्ब भेलन्हि. मिथिला पेंटिंग विदेश मे लोकक ड्राइंग रुम के शोभा बनल अछि. ओतय के लोक सैकड़ों डॉलर खर्च करि दए छथिन्ह एकटा मिथिला पेंटिंग खरीदय पर. मुदा मिथिला पेंटिंग बनाबए वाला के मिलैत छनि सिर्फ किछ रुपया.
ई सभ देखि हिनका मे मिथिला पेंटिंग के प्रति किछ करय के इच्छा प्रबल होएत गेलन्हि. एहि बारे मे विस्तार सं अध्ययन करय लागलखिन्ह. एहि क्रम मे हिनका इहो पता लगलन्हि जे मिथिला पेंटिंग बनाबय वाला कलाकार के आइओ ओहने हाल अछि जेना 30- 35 साल पहिने छल. कोनो सुविधा नहि...कोनो मदद नहि...डायरेक्ट मार्केटिंग के कोनो रास्ता नहि. सभ ठाम दलालक कब्जा.
गाम पहुंचय सं पहिने ट्रेन मे
जेना-जेना एहि बारे मे बेसि जानकारी मिलैत गेलन्हि हिनका मे गाम आs क एहि दिशा मे किछ करय के जोश... उत्साह... इच्छा आओर उमंग प्रबल होएत गेलन्हि. रिटायर भेलाह के बाद सीधा गाम आबि घर...मकान...दलान सभ के दुरपस्त करा... मरम्मतर करा मिथिला पेंटिंग ट्रेनिंग सेंटर खोलय के निर्णय कएलखिन्ह. एहि सेंटर मे मुफ्त मे प्रशिक्षण देल जाएत.
एहि ठाम राम कुमार दास जी सिर्फ ट्रेनिंग के व्यवस्था नहि करि रहल छथिन्ह बल्कि इहो देख रहल छथिन्ह कि कलाकार के हुनकर पेंटिंग के पूरा मेहनताना मिलय...कलाकार दलाल के बीच नहि फंसी बाजार मे सीधा ग्राहक के पास अपन पेंटिंग बेचि सकथिन्ह. लोक के लेल ई रोजी-रोटी के एकटा नीक साधन बनि सकय...आओर एहि पेंटिंग मे पारंगत भेलाह के बाद कालकार के जीवन यापन के लेल दोसर चीज करय के आसरा नहि रहन्हि.
अगर अहां सभ हिनका सं सम्पर्क करय चाहय छी त हिनकर पता छनि


text:
कलकत्ता. विद्यापति ओ यात्री कें सुमिरन करैत मिथिला महोत्सव केर छठम दिन अर्थात 3 फरवरी 2013 कें महानगरक हृदयस्थली बड़ाबाजार केर तारासुन्दरी पार्क मिथिलामय रहल. मिथिला विकास परिषद् द्वारा आयोजित कार्यक्रम केर उद्घाटन पार्क मे उपस्थित पहिल दर्शक द्वारा भेल. परिषद् एहि सं पहिनहु एही तरहे कार्यक्रम केर उद्घाटन एक बचिया दर्शक सं करा चर्चा बटोरने छल.
कार्यक्रम केर मंच रेणु-धीरेन्द्र-प्रवासी-महाप्रकाश कें समर्पित छल. भावना प्रतिहस्त, प्रियंका झा, आरती झा एवं अपराजिता झा द्वारा गोसाओनिक गीत व स्वागत गान सं कार्यक्रम शुरू भेल. परिषद् केर शीर्षक गीत आ बासुकीनाथ स्तुति गोपीकांत झा 'मुन्ना' गओलनि. पवन ठाकुर, विनय प्रतिहस्त आ अशोक झा 'भोली' मैथिली महादेव वंदना प्रस्तुत कयलनि, जाहि सं वातावरण भक्तिमय भ' गेल. कार्यक्रमक उद्घाटन ओ अध्यक्षता परिषद्क राष्ट्रीय अध्यक्ष अशोक झा कयलनि. अंजय चौधरी कार्यक्रमक सफल संचालन कयलनि. अतिथि लोकनिक स्वागत नारायण ठाकुर ओ धन्यवाद ज्ञापन वेदानन्द झा कयलनि.
एहि अवसर पर उपस्थित पत्रकार गीतेश शर्मा यात्री-नागार्जुन केर विषय मे कहलनि जे दुखद अछि जे हिंदी मे नीक योगदान देनिहार नागार्जुन कें लोक उचित सम्मान सं सम्मानित नहि क' सकलाह. भारत मे नागार्जुनक पहिल मूर्ति स्थापित क' मिथिला विकास परिषद् अविस्मरणीय काज कयलक अछि. दड़िभंगा सं आयल युवा नेता प्रो उदयशंकर मिश्र मैथिली-मिथिला आन्दोलन मे मिथिला विकास परिषद् कें नेतृत्व करबाक आह्वान कयलनि. ओतहि मिथिला विकास परिषद् केर राष्ट्रीय अध्यक्ष अशोक झा अपन संबोधन मे मंच सं कहलनि जे खचाखच भरल पार्क परिचायक अछि जे बंग भूमि पर मिथिला एखनहुं जीबैत अछि. देशक सांस्कृतिक चेतना मे मिथिलाक भूमिका रहल अछि. तें रवीन्द्र नाथ टैगोर विद्यापति कें अपन आदर्श बनओलनि. ओ कहलनि जे पूंजीपति वर्ग मिथिलाक सामाजिक, सांस्कृतिक, साहित्यिक आ मीडिया क्षेत्र मे अपन योगदान देथि, नहि त' संस्कृति केर रक्षब कठिन भ' जायत. सभा कें पार्षद विजय ओझा, पवन ठाकुर, मदन झा, शैल झा, चन्द्रदीप झा, सुनैना झा, गौरीशंकर मिश्र, रूपा चौधरी, विनोद झा, उमेद राय, सागर साव, मदन चौधरी, जय प्रकाश मिश्र, रघुनाथ चौधरी, अखिलेश झा, विमल झा आदि लोकनि संबोधित कयलनि. सांस्कृतिक कार्यक्रम मे मिथिलाक विभिन्न जिला सं आयल कलाकार लोकनिक प्रस्तुति प्रभावपूर्ण रहल. ज्ञात हो जे मिथिला महोत्सव केर सातम दिनक कार्यक्रम 10 फरवरी कें तारासुन्दरी पार्क मे होयत.
(Report/Photo: मिथिमीडिया ब्यूरो)
कार्यक्रम केर मंच रेणु-धीरेन्द्र-प्रवासी-महाप्रकाश कें समर्पित छल. भावना प्रतिहस्त, प्रियंका झा, आरती झा एवं अपराजिता झा द्वारा गोसाओनिक गीत व स्वागत गान सं कार्यक्रम शुरू भेल. परिषद् केर शीर्षक गीत आ बासुकीनाथ स्तुति गोपीकांत झा 'मुन्ना' गओलनि. पवन ठाकुर, विनय प्रतिहस्त आ अशोक झा 'भोली' मैथिली महादेव वंदना प्रस्तुत कयलनि, जाहि सं वातावरण भक्तिमय भ' गेल. कार्यक्रमक उद्घाटन ओ अध्यक्षता परिषद्क राष्ट्रीय अध्यक्ष अशोक झा कयलनि. अंजय चौधरी कार्यक्रमक सफल संचालन कयलनि. अतिथि लोकनिक स्वागत नारायण ठाकुर ओ धन्यवाद ज्ञापन वेदानन्द झा कयलनि.
एहि अवसर पर उपस्थित पत्रकार गीतेश शर्मा यात्री-नागार्जुन केर विषय मे कहलनि जे दुखद अछि जे हिंदी मे नीक योगदान देनिहार नागार्जुन कें लोक उचित सम्मान सं सम्मानित नहि क' सकलाह. भारत मे नागार्जुनक पहिल मूर्ति स्थापित क' मिथिला विकास परिषद् अविस्मरणीय काज कयलक अछि. दड़िभंगा सं आयल युवा नेता प्रो उदयशंकर मिश्र मैथिली-मिथिला आन्दोलन मे मिथिला विकास परिषद् कें नेतृत्व करबाक आह्वान कयलनि. ओतहि मिथिला विकास परिषद् केर राष्ट्रीय अध्यक्ष अशोक झा अपन संबोधन मे मंच सं कहलनि जे खचाखच भरल पार्क परिचायक अछि जे बंग भूमि पर मिथिला एखनहुं जीबैत अछि. देशक सांस्कृतिक चेतना मे मिथिलाक भूमिका रहल अछि. तें रवीन्द्र नाथ टैगोर विद्यापति कें अपन आदर्श बनओलनि. ओ कहलनि जे पूंजीपति वर्ग मिथिलाक सामाजिक, सांस्कृतिक, साहित्यिक आ मीडिया क्षेत्र मे अपन योगदान देथि, नहि त' संस्कृति केर रक्षब कठिन भ' जायत. सभा कें पार्षद विजय ओझा, पवन ठाकुर, मदन झा, शैल झा, चन्द्रदीप झा, सुनैना झा, गौरीशंकर मिश्र, रूपा चौधरी, विनोद झा, उमेद राय, सागर साव, मदन चौधरी, जय प्रकाश मिश्र, रघुनाथ चौधरी, अखिलेश झा, विमल झा आदि लोकनि संबोधित कयलनि. सांस्कृतिक कार्यक्रम मे मिथिलाक विभिन्न जिला सं आयल कलाकार लोकनिक प्रस्तुति प्रभावपूर्ण रहल. ज्ञात हो जे मिथिला महोत्सव केर सातम दिनक कार्यक्रम 10 फरवरी कें तारासुन्दरी पार्क मे होयत.
(Report/Photo: मिथिमीडिया ब्यूरो)
Tags: हालचाल


text:
जनकपुरधाम: जनकपुरक चर्चित रामानन्द चौक बम काण्डक फरार रहल मुख्य योजनाकार सद्भावना पार्टीक बरिष्ठ उपाध्यक्ष एवं धनुषा क्षेत्र नं. ४ क निर्वाचित सभासद संजय कुमार साह पुलिस गिरफ़्त मे अछि. साहके शनिक रातिमे बीरगंजक छपकैयासँ ग़िरफ़्तार कएल गेल. नेपाल पुलिसक केन्द्रिय अनुसन्धान ब्यूरोद्वारा जनकपुरमे रविदिन आयोजित पत्रकार सम्मेलनमे जानकारी कराओल गेल अछि. पत्रकार सम्मेलनमे बजैत ब्युरोक एसएसपी उत्तम कुमार कार्की वीरगंजसँ पकड़ि कऽ जनकपुर लाओल गेल जानकारी देलनि अछि. ओ एहि घटनाक सम्बन्धमे मुद्दा अदालतमे सुनुवाइक क्रममे रहलासँ सभासद साहके जिल्ला अदालतमे हाजिर सेहो करौने बतौलनि अछि.
२०६९ बैशाख १८ गते मिथिला राज्य संघर्ष समिति रामानन्द चौकमे मिथिला राज्यक माँग करैत शान्तिपूर्ण धऱनामे बैसल समय करौने बम विस्फोटमे ५ गोटेक मृत्यु भेल अछि तऽ ३६ गोटे घाइल भेल छल. बम काण्डक मुख्य योजनाकार जेलमे रहल तराई विद्यार्थी लिव्रेशन फ्रन्टक अध्यक्ष मुकेश चौधरी धनुषा जिल्ला अदालतमे सभासद साहक निर्देशनमे अपने विस्फोट करौने बयान देने छल. चौधरी पक्राउ पडल समयसँ सभासद साह फरार रहल छल. पत्रकार सम्मेलनमे जनकपुर अंचल प्रहरी कार्यालयक वरिष्ठ प्रहरी उपरीक्षक शिव लामिछाने, धनुषाक प्रहरी उपरीक्षक उत्तम राज सुवेदी सहितक सहभागिता रहल छल. केन्द्रिय अनुसन्धान ब्यूरो ब्यूरो आ जिल्ला प्रहरी कार्यालय धनुषाक संयुक्त टोली सभासद साहके विगत एक महिनासँ खोज तलाश कऽ रहल छल. साह भारतमे नुकाएल बताओल गेल छल.
एहिसँ पहिने ओहि घटनाक आरोपमे बम विस्फोट भेल १८ दिनमे सप्तरी बिसहरीयाक शिवम शर्मा कहएबला जयप्रकाश चौधरी, धनुषा सपही १ क प्रकाश कहएबला सुरेश कुमार कर्ण, महोत्तरी मडैक रिपेन्द्र झा आ धनुषा भुतही पटेर्वाक मुकेश कुमार कर्णके पक्राउ कएल गेल छल तऽ तराई विद्यार्थी लिव्रेशन फ्रन्टक अध्यक्ष मुकेश चौधरी आ सभासद संजय साहक पूर्व सहयोगी ओम यादवके एक महिना पहिने पक्राउ कएल गेल छल. एहि घटनामे जनतान्त्रिक तराई मुक्तिमोर्चा राजन मुक्ति समुहक प्रमुख रन्जित झाके सेहो एहि सँ पहिने पक्राउ कएल गेल छल. पुलिस रामानन्द चौक बम काण्डमे तीन गोटे अन्य व्यक्तिके सेहो खोजी कऽ रहल अछि. फरार रहल अन्य व्यक्ति सभमे तराई कोब्राक उमेश यादव, जनतान्त्रिक तराई मुक्ति मोर्चाक राजन प्रताप कहएबला प्रफुल्ल यादव आ जितेन्द्र लाल कर्ण रहल अछि.
सभासद साह पक्राउके पुलिसक बडका सफलताक रुपमे देखल गेल अछि. मिथिला राज्य संघर्ष समितिक संयोजक परमेश्वर कापडि दोषी उपर कडासँ – कडा कारवाईक मांग सेहो कएलनि अछि. ओ संघर्ष समिति सभासद पक्राउ पडल घटनासँ नेपालमे प्रहरी प्रशासन सक्रिय उपस्थितिके पुष्टि कएलक अछि. मिथिला भरि सं एहि अभियुक्त कए कड़गर सज़ाए केर मांग भ' रहल अछि.
(Report: सुजीत कुमार झा/Photo: FB )
(Report: सुजीत कुमार झा/Photo: FB )
Tags: हालचाल : ओहिपार


text:
नवका- पुरनका लेख सर्च करु...
पटना मे खुलत चीनी अध्ययन केंद्र
बिहार के जे विद्यार्थी चीनी भाषा सीखय चाहय छथिन्ह हुनका आब बाहर जाए के जरूरत नहि पड़तन्हि. चीनी अध्ययन केंद्र आब पटने मे खुलि रहल अछि.
चाइना विश्वविद्यालय के तरफ सं पटना विश्वविद्यालय के पास एकटा प्रस्ताव आएल अछि . जेहि मे चीनी अध्ययन खोलय के जिक्र अछि.
तीन मास पहिने चीन सं एकटा दल आएल छल ओ पटना मे कइटा विद्धानलोक सभ सं मिललखिन्ह. ओहि टाइम दुनू देश के शिक्षा-संस्कृति के आदान-प्रदान पर बात भेल छल.
एकरा ओहि कड़ी के रूप मे देख सकय छी. पटना विश्वविद्यालय के तरफ सं सुरसार भ रहल अछि. निदेशक के खोज सेहो होए लागल अछि.
अगर सभ किछ नीक रहल तं जल्दीए पटना मे अध्ययन केंद्र खोलि देल जाएत. एकरा लेल दुनू विश्वविद्यालय मे पांच साल लेल करार होएत जकरा बाद मे बढ़ाएल जा सकैत अछि.
चीन भारत के पड़ोसी देश अछि. भारत के बाजार चीनी सामान सं पटल रहैत अछि. चीनी सामान देखय मे सुन्दर आओर सस्ता होए के कारण हाथोंहाथ बिकैत अछि
एम्हर नेपाल मे सेहो चीन अपन काफी गतिविधि बढ़ौलक अछि. बिहार मे चीनी साइकिल के कारखाना सेहो खुलि रहल अछि.
चीनी दुनिया के एकटा प्रमुख शक्ति अछि. दुनिया के कोनो देश चीन सं हटि क नहि सोचि सकैत अछि. एहन मे चीनी भाषा सीखनाय भारत के लेल नीक रहत.
आओर फेर एहि सं नीक गप कि होएत जे ई पहल खुद चीन के तरफ सं भेल अछि. बेसि सं बेसि विद्यार्थी के एहि मौका के फायदा उठयबाक चाही.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)